ئێران و توركیا و ده‌وڵه‌تۆكه‌ی كوردی\nThursday, 09.09.2021, 19:44\nرووخانی رئاڵ سۆسیالیزم و شه‌ڕی كه‌نداو زه‌مینه‌یه‌كی بۆ خۆپیشاندانی گه‌لان و به‌تایبه‌تی گه‌لی كورد له‌باشوری كوردستان خۆشكرد و به‌ده‌ستێوه‌ردانی وڵاته زلهێزه‌كان له‌وانه‌ش ئه‌مریكا و رێككه‌وتنی ساڵی 1996 و به‌تیرۆریست ناساندنی په‌كه‌كه له‌لایه‌ن كلینتۆن و به‌ناو سه‌ركردایه‌تی كورد له‌باشوری كوردستان ئه‌و كه‌شه‌ی خۆلقاند كه وڵاته زلهێزه‌كان به‌شێك له‌و پیلان و پلانانه‌ی بۆ رۆژهه‌ڵاتی ناوینیان داڕشتبوو بۆ سه‌دساڵی 21 بخه‌نه وای كرده‌ییه‌وه. هه‌ر بۆیه‌ش به‌په‌له ده‌سه‌ڵاتی كوردیان بانگهێشتی واشنتۆن كرد"كاك مه‌سعود و مام جه‌لال" و رێككه‌وتنی واشنتۆنیان دا قه‌بوڵكردنی لایه‌نی كوردی. ئه‌گه‌ر هه‌ركه‌سیش باش له‌و رێككه‌وتنه نه‌زانی، له‌كرده‌وه‌دا ته‌ماشا بكات و رووداوه‌كان بخوێنێته‌وه بۆی ده‌رده‌كه‌وێت كه رێككه‌وتنی واشنتۆن له‌بنه‌ڕه‌تدا بۆ ئه‌وه بوو كه پێش له‌پێشكه‌وتنی جۆڵانه‌وه‌ی ئازادیخوازی گه‌لی كوردستان به‌پێشه‌نگایه‌تی په‌كه‌كه بگرن، بۆیه‌ش هه‌ر له‌و رێككه‌وتنه‌دا بانگه‌وازیان له‌حیزبه كوردیه‌كانی به‌شه‌كانی تری كوردستان كرا ده‌ست له‌خه‌باتی چه‌كداری و پارتیزانی له‌به‌رامبه‌ر به‌توركیا و ئێران و سوریا به‌رده‌ن و هه‌ریه‌كه‌یان به‌شێوه‌یه‌ك له‌شێوه‌كان له‌و كه‌مپانه‌ی بۆیان درۆستكرا، نیشته‌جێیان بكه‌ن. ئه‌وه بوو هه‌ر ئه‌و كاته په‌كه‌كه هه‌ستی به‌مه‌ترسی ئه‌و پیلانه كرد و ئه‌و بڕیاره‌و ئه‌و رێككه‌وتنه‌یه له‌دژی مافه نه‌ته‌وه‌یی و نیشتیمانیه‌كانی گه‌له‌كه‌مانی زانی و له‌به‌رامبه‌ردا هه‌ڵوێستی ژیان و به‌رخۆدان له‌چیاكانی به‌بنه‌ماگرتووه و ژیانی كه‌مپنشینی وه‌كو ته‌سلیمیه‌ت پێناسه‌كرد و به‌ره‌وی به‌خه‌باتی چیا و ژیان و تێكۆشانی پارتیزانی دا. هه‌ر ئه‌و كاته‌شدا هه‌ر دوو رژێمی داگیركه‌ری سه‌ر كوردستان به‌تایبه‌تی ئێران و توركیا له‌ناوه‌ڕۆكی ئه‌و رێككه‌وتنه ئاگادار كرانه‌وه و ئه‌وانیش هه‌تا ئاستێك ئه‌و دیفاكتۆیه‌ی له‌باشوری كوردستان قه‌بووڵكرد. دیفاكتۆه‌كه‌ش ئه‌وه بوو كه هه‌رێمێك بۆ كوردان له‌باشوری كوردستاندا وه‌كو ئه‌وه‌ی ئێستا هه‌یه"هه‌رێمی باشوری كوردستان"، بده‌نه قه‌بوڵكردن به‌ده‌سه‌ڵاتی كوردی و له‌به‌رامبه‌ریشدا ده‌سه‌ڵاتی كوردی په‌كه‌كه وه‌كو رێكخستنێكی تیرۆریستی پێناسه بكات و له‌به‌رامبه‌ر به‌وه‌ش هه‌م ده‌وڵه‌تی ئێران و هه‌میش توركیا دان به‌و هه‌رێمۆكه‌یه‌دا بنێنن و رژێمی ئێران و توركیاش ئه‌و حیزب و لایه‌نانه‌ی له‌كه‌مپه‌كاندا نیشته‌جێ بن و ده‌ست له‌خه‌باتی پارتیزانی و تێكۆشانی چه‌كداری به‌رده‌ن، بڕه پاره‌یه‌كیان بۆ دیار بكه‌ن و له‌رێگه‌ی ئه‌و حكومه‌ته‌وه‌ی كه ددانیان پێدا ناوه، و هه‌رچه‌نده‌ش به‌دڵی ئه‌وانیش نه‌بێت ئه‌و بڕه پاره‌یه بده‌نه ئه‌و حیزب و لایه‌نانه. واتا ئه‌و بڕه پاره‌یه له‌هه‌رێمی باشوری كوردستان ده‌درێته ئه‌و حیزب و لایه‌نانه له‌واقعدا پاره‌ی رژێمی ئێران و توركیایه بۆ ئه‌وه‌ی ئه‌و كه‌سانه به‌بێ هیچ كێشه و مه‌شاكێلێك له‌كه‌مپه‌كاندا ماته‌وزه‌ی گه‌نجانی كورد بكۆژن و به‌تاڵ بكه‌نه‌وه. ئه‌مه‌ش راستی ئه‌و رێككه‌وتن و دیفاكتۆیه‌یه كه هه‌م ده‌سه‌ڵاتی به‌ناو كوردی و هه‌میش حیزبه كه‌مپنشینه‌كان و هه‌میش ده‌وڵه‌ته داگیركه‌ره‌كانی سه‌ر كوردستان و هێزی نێوده‌وڵه‌تی له‌سه‌ری رێككه‌وتوون و رێككه‌وتنی واشنتۆنیش واژۆی ئه‌و پیلانه‌یه.\nهێزه نێوده‌وڵه‌تیه‌كان به‌پیلانه بۆمبێكی ته‌وقیت كراویان له‌ئامێزی ده‌وڵه‌ته داگیركه‌ره‌كاندا به‌جێكرد. له‌لایه‌كی تر بزوتنه‌وه‌ی ئازادیخوازی گه‌لی كوردستانیان هه‌م له‌ناوخۆی لایه‌نه كوردیه‌كان كرده ئامانج و هه‌میش له‌ئاستی نێوده‌وڵه‌تیدا. و به‌مشێوه‌یه‌ش ته‌ڤگه‌ری ئازادی و حیزب و لایه‌نه ته‌سلیمبووه‌كانیش به‌یه‌كتری ته‌مێ"چاوترسێن"بكه‌ن و له‌به‌رامبه‌ر به‌یه‌كدی به‌كار بهێنن. بۆ ده‌وڵه‌ته داگیركه‌ره‌كانی سه‌ر كوردستانیش به‌هه‌مانشێوه‌یه. زۆر جار ده‌وڵه‌ته داگیركه‌ره‌كان بۆ ئه‌وه‌ی گۆشاره نێوخۆیه‌كانی وڵاته‌كانیان بێده‌نگ بكه‌ن و دامركێنن، ئه‌و حیزب و لایه‌نانه‌یان كردووه‌ته بیانۆ و به‌و شێوه‌یه‌ش گه‌لیان سه‌ركۆت و چاوترسێن كردووه.\nله‌ئێستاشدا كه حكومه‌تی عێراقی عه‌زمی خۆی جه‌زمكردووه"خۆی ته‌یار"كردووه كه له‌مانگی ده دا هه‌ڵبژاردنێكی نه‌وعی بكرێت، ترس و دڵه‌ڕاوكێ هه‌ردوو ده‌وڵه‌تی داگیركه‌ری سه‌ر كوردستانیشی داگرتووه. ئه‌وه‌ش له‌به‌ر ئه‌وه‌ی كه ئه‌گه‌ر بێت و له‌عێراقدا حكومه‌تێكی به‌هێز له‌ناوه‌نددا و له‌چوارچێوه‌ی ده‌ستوردا حكومه‌تێكی فدرالی به‌هێزیشدا بۆ كورده‌كان گه‌ره‌نتی بكرێت، ئه‌وه ئێدی مه‌جاڵ ده‌ستێوه‌ردانی هه‌ردوو ده‌وڵه‌تی ئێران و توركیا نامێنێت. بۆیه‌ش له‌ئێستادا كه‌وتوونه‌ته خۆیان به‌ناوی گۆایا دژایه‌تی حیزبه‌كانی رۆژهه‌ڵاتی كوردستان ده‌ستیان به‌هێرش و په‌لاماری سنوره‌كانی باشوری كوردستان كردووه و له‌گه‌ڵ ئه‌وه‌شدا داوایان كردووه كه ئه‌و حیزبانه ده‌بێت له‌عێراقدا ده‌ربكرێن. ئه‌مه‌ش وه‌كو سیاسه‌تێكی نوێ له‌عێراقدا ده‌یانه‌وێت بیگرنه به‌ر. هه‌رچه‌نده له‌و قه‌ناعه‌ته‌دا كه هیچ كام له‌حیزبه كوردیه‌كان له‌ئێستا هێز و قۆوه‌تی ئه‌وه‌یان نییه كه خه‌ڵكی رۆژهه‌ڵاتی كوردستان له‌خه‌و هه‌ستێنن و ئه‌وانیش خه‌باتێكی چه‌كداری و پارتیزانی به‌هێز ده‌ستپێ بكه‌ن. ئه‌و مه‌جال و زه‌مینه‌ش نه‌ڕه‌خساوه بۆ ده‌ستپێكردنی خه‌باتێكی وه‌ها له‌م كاته‌دا، بۆیه‌ش بیانۆ نیشاندانی ئه‌و حیزبانه له‌ئێستادا ته‌نیا ئامانج، به‌ربه‌ست نانه‌وه‌یه له‌به‌رامبه‌ر به به‌رێوه‌چوونی هه‌ڵبژاردنه‌كانی عێراقه. نه حكومه‌تی ئێران و نه‌ش ده‌وڵه‌تی داگیركه‌ری تورك له‌م كاته‌دا نایانه‌وێت له‌ئێراقدا سه‌قامگیری و ئیستقرار پێكبێت. بۆیه‌ش هه‌موو هه‌وڵێك ده‌ده‌ن بۆ ئه‌وه‌ی له‌عێراقدا سه‌قامگیری پێكنه‌یه‌ت.\nده‌وڵه‌تی توركیا و رژێمی ئێران هه‌تا ئاستێك له‌لووتكه‌ی وڵاتانی دراوسێ كه له 28ی مانگی 9 له‌به‌غداد به‌رێوه‌چوو، زۆر دڵخۆش نه‌بوون و به‌دڵی ئه‌وان نه‌بوو. هه‌ردوویان وه‌كو دوو میراتگه‌ری ده‌وڵه‌تی عێراق خۆیان وا نیشاندا كه ده‌بێت په‌كه‌كه و ئه‌مریكا له‌عێراقدا نه‌مێنن، ئه‌وه‌ش له‌كاتێكدایه كه هه‌ردوولاش باش ده‌زانن كه له‌ئێستادا هه‌بوونی په‌كه‌كه و ئه‌مریكا له‌عێراقدا رێگای له‌ده‌ستێوه‌ردانی ئه‌وان له‌عێراقدا گرتووه و ناتوانن به‌مه‌رامی دڵی خۆیان له‌عێراقدا ته‌ڕاتێن بكه‌ن.\nپرۆكسێسه كوردیه‌كانیش با باش بزانن، ئه‌و بیانۆیانه‌ی ده‌وڵه‌تی توركیا و رژێمی ئێران بۆ له‌ناوبردنی ئه‌و ده‌ستكه‌وتانه‌ی باشوری كوردستانیشه كه گه‌له‌كه‌مان به‌ساڵانه قۆربانی بۆ ده‌دات و به‌رهه‌می خۆێنی به‌هه‌زاران شه‌هیده. ده‌بێت بزانن كه به‌ده‌وله‌تۆكه‌ی كوردی ناتوانرێت مافه ره‌واكانی گه‌له‌كه‌مان ده‌سته‌به‌ر بكه‌ن و به‌پێچه‌وانه‌وه هاوشێوه‌ی شه‌نگاڵ و كه‌ركوك هه‌ر چوار ده‌وڵه‌تی داگیركه‌ری له‌سه‌ر خاكی كوردستان له‌ده‌رفه‌تێكی نوێ ده‌گه‌ڕن كه بۆ سه‌د ساڵی تر گه‌له‌كه‌مان و داخوازیه ره‌واكانی بۆ دواوه بگه‌ڕێننه‌وه.


نەتەوە یەکگرتووەکان: داعش جینۆسایدی لە دژی ئێزیدیـیەکان ئەنجامداوە\nلـێکۆڵەرەوانی نەتەوە یەکگرتووەکان دەڵێن داعش جینۆسایدی لە دژی ئێزیدیـیەکان لە عێراق و سوریا ئەنجامداوە و دەیەوێت لە ڕێگەی کوشتنکاری و کۆیلایەتی سێـکسی و تاوانی دیکەوە ئەم گروپە نەژادیـیە ئاینیـیە کە زیاتر لە 400 هەزار کەس دەبن لەناوبەرێت.\nلێکۆڵەرەوەکان ئەمڕۆ پـێنجشەممە ڕاپـۆرتەکەیان لەم بارەیەوە بڵاوکردەوە کە لەسەر بنچینەی چاوپـێکەوتن لەگەڵ دەیان کەسی ڕزگاربوو ئەنجامدابوو. نووسیویانە لەوەتای مانگی هەشتی ساڵی 2014 وە چەکدارانی داعش بە بەرنامە ئێزیدی لە عێراق و سوریا دەسـتگیردەکەن، ئەمەش بە ئامانجی لەناوبردنی ناسـنامەیان لە چوارچێوەی هەڵمەتێـکدا کە هەموو خەسەڵەتەکانی یەک دەگرنەوە لەگەڵ پـێناسەکردنی تاوانی جینۆساید بەپـێی پەیمانـنامەی سـاڵی 1948.\nپاولۆ پـێنێرۆ سەرۆکی کۆمیتەی لێـکۆڵینەوەکە بە ڕۆژنامەوانانی گوت تاوانی جینۆسایدەکە دەبێت وەها بکات زیاتر کاردانەوەی توندی لەسەر ئاستی سیاسی لە بەرامبەر هەبێت بە تایبەتی لە ئەنجومەنی ئاسایش.\nڤیتیت مونتاربۆرن ئەندامی کۆمیتەکە گوتی زانیاری وردیان لایە سەبارەت بە شوێن و پـێشـێلکاریـیەکان و ناوی تاوانکاران و لە ئێسـتادا دەسـتیانکردووە بە ناردنی ئەو زانیاریـیانە بۆ هەندێـک لە دەسەڵاتدارێتیـیە نێونەتەویـیەکان، ئەوانەی چەکدارانی بیانی دادگایی دەکەن.\nکارلا دێل پـۆنتێ لێکۆڵەر لە کۆمیتەکە دەڵێت داعش نایشارێتەوە کە نیازی هەیە ئێزیدیـیەکانی شەنگاڵ لەناوبرێت، ئەمەش یەک لە شتەکانن کە وەهایانکرد بگەینە ئەم ئەنجامەی ئەوەی داعش کردوویەتی جینۆسایدە.\nهەر چوار ئەندامی کۆمیتەکە کە کەسانی سەربەخۆن، داوایان لە زلهێزانی جیهان کرد کاربکەن بۆ ڕزگارکردنی بە لایەنی کەم 3200 ژن و منداڵ کە هێشـتا لە ژێر دەسـتی داعشدا ماونەتەوە و هەروەها کەیسەکەیان بخرێتە بەردەم دادگای نێودەوڵەتی.


◄ Результат: Found 27, page 1 of 3 Items per page: 🗐 1 🗐 5 🗐 10 🗐 25 🗐 50 🗐 100\n📝 پرسە و سەرەخۆشی سەرۆک کۆماری ئێراق فوئاد مەعسووم بۆ نێچیرڤان بارزانی курдские документы\n📅 Добавлен Apr 2 2018 7:17PM\n👁 Этот пункт был просмотрен раз 2,453\nپرسەنامەی سەرۆک کۆماری ئێراق بۆ نێچیرڤان بارزانی [ Больше... 👁] ✖ ✖ ✖ 0 1 ✔ 99% ✍ M.B. 2-4-2018 19:17:38\n📝 پرسە و سەرەخۆشی سەرۆک کۆماری ئێراق فوئاد مەعسووم مەسعود بارزانی курдские документы\n📅 Добавлен Apr 2 2018 7:22PM\n👁 Этот пункт был просмотрен раз 2,750\nپەیامی سەرۆک کۆماری ئێراق فوئاد مەعسووم برای بەڕێ [ Больше... 👁] ✖ ✖ ✖ 0 1 ✔ 99% ✍ M.B. 2-4-2018 19:22:37\n👫 جوان فوئاد مەعسوم биография\n📅 Добавлен Feb 17 2011 2:43PM\n👁 Этот пункт был просмотрен раз 13,524\nوەزیری پێشووی گەیاندنی عێراق [ Больше... 👁] ✖ ✖ 0 1 ✔ 70% ✍ H.B. 17-2-2011 14:43:37\n📷 جەلال تاڵەبانی، خدر مەعسوم و فوئاد مەعسوم Изображение и описание\n📅 Добавлен Jun 21 2017 10:47AM\n👁 Этот пункт был просмотрен раз 5,964\n... [ Больше... 👁] ✖ ✖ 0 2 ✔ 70% ✍ H.B. 21-6-2017 10:47:19\n📷 حاجی فوئاد مەعسوم Изображение и описание\n📅 Добавлен Sep 4 2015 1:24PM\n👁 Этот пункт был просмотрен раз 9,515\n... [ Больше... 👁] ✖ ✖ 1 0 ✔ 80% ✍ H.B. 4-9-2015 13:24:58\n📝 داواکارییەکانی خەڵکی ئاوارەی خورماتوو لە فوئاد مەعسوم курдские документы\n📅 Добавлен Nov 26 2017 8:20PM\n👁 Этот пункт был просмотрен раз 4,396\n26-11-2017 [ Больше... 👁] ✖ ✖ 0 1 ✔ 91% ✍ H.B. 26-11-2017 20:20:04\n📷 سەددام حسێن، جەلال تالەبانی، عیزەت دوری و فوئاد مەعسوم Изображение и описание\n📅 Добавлен May 26 2017 2:20PM\n👁 Этот пункт был просмотрен раз 6,528\nبەغداد، گفتوگۆی ساڵی 1984 [ Больше... 👁] ✖ ✖ 0 2 ✔ 72% ✍ H.B. 26-5-2017 14:20:38\n📷 سەعدی ئەحمەد پیرە پێشنوێژی بۆ فوئاد مەعسوم و کۆمەڵێکی تر دەکات Изображение и описание\n📅 Добавлен Nov 4 2014 10:40AM\n👁 Этот пункт был просмотрен раз 12,171\nمزگەوتی نەبی یونس بەغدا. [ Больше... 👁] ✖ ✖ 0 1 ✔ 76% ✍ H.B. 4-11-2014 10:40:19\n📷 عەرەبەکان بەمجۆرە سووکایەتی بە فوئاد مەعسوم دەکەن Изображение и описание\n📅 Добавлен Sep 29 2017 2:43PM\n👁 Этот пункт был просмотрен раз 3,453\n28-09-2017 [ Больше... 👁] ✖ ✖ 0 0 ✔ 78% ✍ H.B. 29-9-2017 14:43:33\n👫 فوئاد مەعسوم биография\n📅 Добавлен Nov 1 2009 9:40PM\n👁 Этот пункт был просмотрен раз 20,320\nلە 21-03-1938 لەشاری کۆیە لەدایکبووە. لەزانکۆی ( [ Больше... 👁] ✖ ✖ 10 23 ✔ 99% ✍ H.B. 1-11-2009 21:40:55\n📊 Статистика Статьи 382,551\nПохожие файлы 50,206\n🗄 Источники 16,103\n| Время создания страницы: 6,085 секунд!


خزمەتێكی نوێ لە یوتیوب – Knwe.org\nسەرەکی » زانست » خزمەتێكی نوێ لە یوتیوب\nلەچەند رۆژی رابردودا بەڕێوەبەرایەتی You Tube ئاشكرایكرد كەخەریكی دامەزراندنی خزمەتێكی تازەن بۆ بەشدارییان لە 100 وڵاتی جیهاندا، ئەویش بریتیەلە پەخشكردنی گرتەی ڤیدیۆی كورت بەناویYoutube Shorts هاوشێوەی ئەوەی كەلە تیكتوكدا هەیەو هەوڵیانداوە بە جوانترو ڕەونەقتر مادەكان پەخش بكەن، قۆناغەكانی ئەزمونیەكان دەستیپێكردوەو لەم رۆژانە بڵاودەكرێتەوە.\nئەو ڤیدیۆ كورتانەی كە لەسەر ئەم سەكۆیە دادەنرێن ماوەكانیان 15 بۆ 20 چركە دەبن و نابێت لە 60 چركە تێپەڕبن، پێشترو بۆ هەریەك لە هیندستان و بەریتانیا و ئەمریكای لاتین و كەنەدا كراوەو لەناوەڕاستی ئەم مانگەشەوە بەشێوەیەكی ئەزمونی لەژمارەیەك وڵاتی ئەوروپی كەوتۆتە كارو لەم رۆژانە بەتەواوی ئەنجام دەدرێت و دەیان ملیۆن دۆلاری ئەمریكی بۆ تەرخانكراوە.\nئەو خاسیەتە تازەیەی یوتیوب لەئەنجامی سەركەوتنی هاوشێوەكەی لە Tik Tokهاتۆتە ئاراوە لە نێو چینی گەنج و لاواندا رەواجێكی زۆری هەیەو یەك ملیار بینەری هەیە، بۆیە یوتوبی ئەمریكیش دەیەوێت ئەو خزمەتە پێشكەش بكات و زۆرترین بەشدار لەخۆی كۆبكاتەوە، ئەو بەشەی كەسەر بە گوگڵە ئاشكرایكرد كە هەوڵ دەدەن هەمیشە داهێنانی تازە لەبواری ئەلیكترۆنیات و بڵاوكردنەوەی ڤیدیۆ بەشێوەیكی جوان پێشکەش بکەن، سەرپەرشتكارانی یوتوب پێشبینی دەكەن كاتێك دەكەوێتەكار ئەو گرتە ڤیدیۆیانە رۆژانە 6 بۆ 7 ملیۆن بینەریان هەبێت و چێژی لێ وەرگرن، لەئەزمونی پێشتریش بۆیان دەركەوتوە كە زۆربەی بەرهەمەكان گۆرانی و كورتە فیلمە، دەشتوانرێت دەنگی بخرێتە سەر بۆئەوی بینەر باشترو جوانتر لێیان تێبگات، بەهەمان ریتمی تیكتوكی چینی لەڕێی مۆبایلەوە كاتێك وەرگر یان بینەر ڤیدیۆیەكی دیاریكراوی بەدڵ نەبێت بەپەنجە فڕێی ئەداو ڤیدیۆی دوای ئەوە جێی ئەگرێتەوەو ئیتر بەردەوام دەبێت.\nبەپێی سیستمی ئەم سەكۆیەش هەموو ئەو گرتەڤیدیۆیانەی كە دادەنرێن لەلایەن بەرێوەبەرایەتی و هاوبەشەكانیان یان خەڵكانی ئاسایی سەرەتا دەخرێتە ژێر كۆنترۆڵەوەو سەیری ناوەرۆكەكەی دەكرێت تا دڵنیابن لەوەی ئەو مادەیە نابێتە هۆی پشتیوانی تیرۆرو توندوتیژی و بەلارێدابردنی خەڵك و كوشتوبڕو كاری ناڕەوای دژ بە كۆمەڵگەكان، كاتێك بەو فلتەرانەدا تیپەڕدەبن ئینجا پەخش دەكرێن و بەشداران دەیانبینن.\nسەرچاوە: Euronews. Digital


- 2/12/2019 9:42:00 PM 6514 جار خوێندراوەتەوە\nدیمەنێک لەهێنانەوەی تەرمی شەهیدان\nخه‌ندان - ئەحمەد مستەفا\nوته‌بێژى وه‌زاره‌تى شه‌هیدانی حکومەتی هەرێم ڕایگه‌یاند، ناوى وارسى 108هه‌زار له كه‌سوكارى شه‌هیدان و زیندانیانى سیاسى ماوه‌ى 70 ڕۆژه له به‌غدایه.\nفوئاد عوسمان، وته‌بێژى وه‌زاره‌تى شه‌هیدان و ئه‌نفالكراوانى حكومه‌تى هه‌رێم به خه‌ندان-ى ڕاگه‌یاند، لیژنه‌ى هه‌ماهه‌نگى نێوان وه‌زاره‌تى شه‌هیدانى حكومه‌تى هه‌رێم و ئه‌نجومه‌نى وه‌زیرانى عێراق له لێكۆڵینه‌وه و ڕێككاره‌كانى گواستنه‌وه و پێدانى موچه‌ى وارسى كه‌سوكارى شه‌هیدان و زیندانیانى سیاسین له‌حكومه‌تى هه‌رێمه‌وه بۆ حكومه‌تى عێراق و 70 ڕۆژه ناوه‌كان له‌لایه‌ن لیژنه‌كه‌وه كاریان له‌سه‌ر ده‌كرێت.\nلیژنه‌كه پێنج كه‌س تێیدا ئه‌ندامن کە دو ئەندامیان نوێنەری وەزارەتی شەهیدانە\nوتیشى، لیژنه‌كه پێنج كه‌س تێیدا ئه‌ندامن كه وه‌زاره‌تى شه‌هیدان هه‌ریه‌ك له نوێنه‌رى خزمه‌تگوزارى و یاساى و ئه‌ندامێكى لیژنه‌ى زیندانیانى سیاسى و نوێنه‌رى ڕێكخراوى شه‌هیدان له عێراق و ئه‌منیدارێتى گشتى ئه‌نجومه‌نى وه‌زیرانى عێراق پێكهاتون و له‌سه‌ر داواى ئه‌میندارێتى ئه‌نجومه‌نى وه‌زیران چه‌ند په‌ڕله‌مانتارێكیش بۆ هه‌ماهه‌نگى لیژنه‌كه زیادكراون.\nوته‌بێژى وه‌زاره‌تى شه‌هیدان حكومه‌تى هه‌رێم ئه‌وه‌شیخسته‌رو، له هه‌نگاوى یه‌كه‌مدا هه‌وڵ و ڕاسپارده‌ى وه‌زاره‌تى شه‌هیدان ئه‌وه‌یه مینحه و سه‌رجه‌م موچه‌ى كه‌سوكارى شه‌هیدان و زیندانیانى سیاسى له حكومه‌تى هه‌رێمه‌وه بگوازینه‌وه بۆ سه‌ر حكومه‌تى عێراق و پاشتر له هه‌نگاوى دوه‌مدا به‌پێى یاسا به‌ركاره‌كانى هه‌رێم و به‌غدا، كار بۆ زیادكردن و كه‌مكردنه‌وه‌ى جیاوازى موچه بكرێت نەک هاوتاکردن.\nتائێستاش كاتێك دیارینه‌كراوه بۆ ته‌واوكردنى كارى لیژنه‌كه\nفوئاد عوسمان ئاماژه‌ى بۆئه‌وه‌شكرد، دو یاساى جیاواز له هه‌رێم و ناوه‌ند كاریان پێده‌كرێت و كه‌سوكارى شه‌هیدان له هه‌رێم به‌راورد به عێراق ڕێژه‌یه‌كى زۆر جیاوازییان له‌ڕوى موچه و پارێزبه‌ندى ژیان هه‌یه.\nوته‌بێژه‌كه‌ى وه‌زاره‌تى شه‌هیدان و ئه‌نفالكراوانى حكومه‌تى هه‌رێم ئه‌وه‌شیخسته‌رو، تائێستاش كاتێك دیارینه‌كراوه بۆ ته‌واوكردنى كارى لیژنه‌كه، به‌ڵام له‌گه‌ڵ ڕێككاره‌كانى كۆتاى هاتنى پشكنین و ڕه‌زامه‌ندى كۆتاى ئه‌نجومه‌نى وه‌زیرانى عێراق پاڵپشت به یاسا ده‌رچوێندراوه‌كه‌ى په‌ڕله‌مان، ناردنى موچه‌كه ده‌بێته هه‌نگاوێكى كردارى.\n#بەغدا #پەرلەمانی عیراق #حکومەتی هەرێم #شەهید #شەهید


كاتێك موبایلەكەت دەكەوێتە نێو ئاو | kurditgroup\nكاتێك موبایلەكەت دەكەوێتە نێو ئاو\nكاتێك تەلەفۆنی دەستیەكەمان دەكەوێتە نێو ئاو چی لێبكەین ؟\nزۆر كەس هەن كە موبایلەكەیان دەكەوێتە نێو ئاو یان پەرداخێك چایی وە كاتێك دەری دهێنن وكار ناكات دەیخەنە ناو زبڵدان .بەڵام لەم بابەتە كە لە وێبلاگی فەرمی نوكیا نوسراوە، ئامۆژگاریمان دەكات چۆن موبایلی تەر دەربهێنین و دوبارە كاری پێبكەین.\n١ - بە خێرایی لە ئاو دەریبهێنە هەرچەند خێراتر بیت لەم قۆناغە باشتر لە خراپی پاراستمانە .\n٢ - كاتێك دەرتان هێنا لە ئاو دەبێ هەر ئامێرێكی موبایلەكە كە لێدەبێتەوە جیای بكەن . وەكو باتری (بۆ چراندنی سەرچاوەی ئەلێكتریستیەی و شوك لە موبایل ) ، كارتی بیرگە ،...\n٣ - موبایل و ئەو ئامێرانە كە جیاتان كردوەتەوە بە خاولییێكی(پارچه یان قوماشێكی ) نەرم وشكی بكەن.\nخاڵ : لە دەستماڵ كاغەزی كڵك وەرمەگرن بۆ ئەوە كە زوو لە یەك شیو دەبێتەوە و دەچێتە ناو كەڵێنەكانی موبایل . هەر وەها لە ئەو ئامێرانە كە مووتانی پێ وشكدەكەن (Hairdryer) بۆ ئەوە كە ئاو زۆرتر دەباتە نێو موبایلەكە.\n٤ - موبایل یان تەلەفۆنەدەستیەكەتان ٢٤ كاتژمێر لە جێگایێكی گەرم و وشك دابنێن. یان لە نێو كیسەیێك برنج دایبنێن یان بیپێچێنن بە خاولیێكی وشك.\n٥ - كاتێك كارەكانی سەرۆت ئەنجام دا و دڵنیا بووی لە وشك بوونەوە . ئامێرەرەكانی موبایل بیخە نێو موبایلەكەت، كاتێك كاری كرد یەكەم هەنگاو دەبێ لە پەرگەكانت پالپشتیێك بگریت.ئەگەر كاریشی نەكرد داینێ بۆ كێبەركێی فرەدانی موبایل لە ئینگلیس !\nnokia-things-you-need-to-do-1.jpg 17.75 ک.ب.\nnokia-things-you-need-to-do-2.jpg 18.48 ک.ب.\nnokia-things-you-need-to-do-3.jpg 26.01 ک.ب.\nnokia-things-you-need-to-do-4.jpg 18.5 ک.ب.\nnokia-things-you-need-to-do-5.jpg 20.96 ک.ب.\nدەستخۆش، پێش دوو مانگ هەمانم بابەتم لە مالپەڕێکی کوردی خوێندەوە، بەڵام بیرم نایە کوێ بوو.\nلاپتۆکەم تەڕبوو، پەرداخێك کاکاو ڕژا بەسەر تەختەکلیلەکەمدا، ئیتر گەڕام ئەو بابەتم بینییوە.\nبابەتێکی باشە دەستخۆش\nئەڵێن ئاو رۆشناییە بەڵام بۆ كاكو نازانم-سپاس كاك زەندی بەرێز


بيس ساڵ ورجه ئيسه كه كۆنگرس ئمريكى پرووژى جيوازكردن باڵويزخانه ى ئى وڵاته ئرا قودس پيروز و ناساننى جور پايتخت رژيم زايۆنيستى پسن كر، سرۆك كۆماريل ئمريكا تواناى وه فرمى ناساندن ئى بڕياره و جيوجيكردنى نياشتنه.\nترامپ له رووژ لدايگبوين پيغمبر ئزيز ئسلام (د . خ)و له بڕياريگ غلت ئى پسنكرياگه ئمزا كرد و له راسى جنگيگ راسوخۆ ول موسڵمانيل جهان ئاشكرا كرد.\nبيگومان ئى برياره كه وه چواشى برياريل نتويل يكگرتگه، ئاگر تويڕبوين موسڵمانيل ها شوونى، ئويش لور ئوگ قودس پيروز پيوندى وه گشت موسڵمانيلو ديريگ و كيشى فلستينيش له سفتيگ نتويى – ناوچيى ئالشت بووگ ئرا كيشيگ گوراى جيهانى.\nترامپ وه ئى بريار غڵته كوتايى وه دانيشتنيل وه ناو ئاشتى ول فلستين هاورد و گشت پيڵيل گفتگوو ول سازشكارترين فلستينى رمان.\nئوگ ئرا ترامپ پنا وى برياره برد، لور چن هووكاريگه، ليرا ناويرياگ توايگ روێ راسكانى ئمريكا نيشان بييگ!\nشكستيل وردوام ئمريكا له ناوچگه و پويچڵكردنوى پيلانيل ئى وڵاته دژ وه حكومت و مللتيل موسڵمان ناوچگه للاين ئمريكاو رژيم زايۆنستى، له ئاكام كوشك چرمگ رسانه ئوه كه پيلانيگ گورا لبان ئاست جهان جيوجى كيگ.\nئى برياره نيشاندر شيواز هويروكردن شيتانيه له كوشگ چرمگ و بيگومانيش دروازيل دوزخ له روى ئمريكا و رژيم زايۆنيستى واز كيگ.\nناكووكييل ناوخويى رژيم زايۆنيستى و پردپووشكردن گناتكارييل وتايبت ملفيل سرۆك وزيريل ئى رژيمه ئوه خوازێد كه ديد و نوڕستن ناوخويى لى رژيمه وه ئاراستى ديشت ئالشت بكرييگ.\nئمريكييل وى بريار غڵته جنها گام ئرا ئازادى فلستين نانه و چنها ساڵيش هڵوشاننوى رژيم زايۆتيستى هاوردنه نواوه.\nئنجا نك وه تنيا موسڵمانيل جهان، بڵكم لاينگريل تر ئايينى و ئازاديخوازيل جهانيش لى ئى شووڕشه بشدارى كن, هووكار دژايتى ئۆرپايش ول بڕيارگى ترامپ هر ئوسه ك نيتوان هاوڕى ئى بڕياره بوون كه گشت موسلمانيگ هاوردسه دنگ.\nقودس هريم ئسلامه له ئيسه كه روێ راسكانى ئمريكا ئاشكرا بويه، توينيك وه دروشم ورگريكردن له قودس پيروز، ئازادى ئى خاك پيروزه مسۆگر بكيم.\nمحمد كازم انبارلويى


سەرەتا»مۆبایل»ئاى ئۆ ئێس -IOS»لەڕێگەی موبایلەکەتەوە سەردانی ئەم جۆرە ماڵپەڕانە مەکە\nلەلایەن KarZan iT لە 23/05/2016 0 Comments\nماڵپەڕێكی تایبەتمەند لە بواری ئاسایشی ئینتەرنێت ئاگەداری بەكارهێنەران دەكاتەوە بەمۆبایلەكانیان نەچنە نێو ئەو ماڵپەڕانەی لەلایەكی شاشەوە ریكڵامیان بۆ كراوە، چونكە ئەگەری هەیە تەڵە بێت و داندرابێتەوە، بەكارهێنەر تووشی كێشە بكاتەوە.\nهەندێ جار لە لایەكی شاشەوە لە كاتی بەكارهێنانی ماڵپەڕەكانی ئینتەرنێت بەمۆبایل، چەندین ریكلام و وێنە دەردەكەون، هەندێكیان ریكڵامی بازرگانی و هەندێكیان هی سایتی رووت یان دۆزینەوە هەلی كار و لۆتۆن، ئەوانە كێشەی گەورە بەدوای خۆیاندا دێنن.\nبەگوێرەی رۆژنامەی “میترۆ”، سەدان ئاپی مۆبایل بەهۆی ئەو بابەتە گوماناوییانە تووشی كێشە بوونەتەوە، بەتایبەتی لە سیستەمی ئەندرۆید، جاری وا هەیە مۆبایلەكەت دادەخرێت و ناتوانی بیكەیتەوە. یان زانیاری و وێنە و ڤیدیۆكانی نێو مۆبایلەكەت دەدزرێن. جاری وا هەیە دەتوانن بگەنە نێو بەڵانسی مۆبایلەكەش و بەتاڵی بكەنەوە.\nسەرچاوە : TechWorM\nبابەتەكانی پێشووترلە فەیسبووک ئیفێکت بدە وێنەکانت و دەستکاریان بکە\nبابەتی دواتر جیاوازی نێوان ویندۆز 32 و 64 چییە ؟؟؟\nپاراستنی کۆمپیوتەرەکانتان لە ڤایرۆسەكانی فلاش میمۆری\nناوی بەرنامە :USB Cleaner كارەكەی :بەكاردێت بۆ پاراستنی کۆمپیوتەرەکانتان لە هەموو جۆرە ڤایرۆسێكی فلاش میمۆری…\nئینستاگرام ماوەی ڤیدیۆکانی زیاد دەکات بۆ خولەکێک\nلەلایەن Rasty Saeed 30/03/2016\nئەگەر یەکێک بیت لە بەشداربوانی ئینستاگرام ئەوا بە دڵنیاییەوە تا ئیستا ناڵاندوتە بە دەست کەمی…\nبە وێنە: 10 نهێنی زانیاری تەکنەلۆژیا کە پێویستە هەموومان بیزانین و زانیاریمان لەسەری هەبێت..\nلەلایەن Razwan Omer 16/11/2017\n1- زۆربەی کات ئێمە مۆبایلەکانمان وون دەکەین لەناو ماڵ، کاتێک دیتنەوەی زۆر ئەستەم دەبێت کە…\nڤایبەر و واتس ئاپ بۆ کۆمپیوتەرەکەت دابەزێنە\nبەرنامەی ڤایبەر و واتس ئاپ ئەکێکە لەو بەرنامانەی کە تایبەتە بە پەیوەندی کردن و…\nدروست كردنى Timer & Progress Bar\nتێك ئای – ئەڵقەی بیستەم\nچالاککردنی دەنگ لەناو Safe Mode ی Windows\nلەلایەن sarkaut hassan 16/09/2016\nزۆرجار کاتێک کۆمپیوتەرەکەت توشی گرفتێک دەبێت، ناتوانی بە باری ئاسایی (Windows Normal) ئیش بە کۆمپیوتەرەکەت بکەیت…


قونسوڵخانەى ئەڵمانیا لە هەولێر میواندارى ناوەندى کوردستان بۆ یاسای نێودەوڵەتیی دەکات\nبەرێز سڤین کراوسپێ جێگرى سەرقونسووڵى گشتى ئەڵمانیاى فێدراڵ لە هەولێر لە بەروارى ٥ى تەمووزى ٢٠٢١ میواندارى ناوەندى کوردستان بۆ یاسای نێودەوڵەتى دەکات، هاورێ ئەحمەد توێژەرى یاسایی لە ناوەندى کوردستان بۆ یاسای نێودەوڵەتى لە سەرەتادا سوپاسى ئەو میواندراییەى کرد و گرنگى دامەزراندى ناوەندەکەى بۆ جێگرى قونسووڵى گشتى ڕوونکردەوە. لە درێژەدا ئاماژەى بەوەکرد کە کوردستان پێویستى بە ناوەندێکى ئەکادیمى وەهایە لە پێناو بە ناوخۆیکردن و خۆماڵێکردنى بنەما گشتییەکانى یاساى نێودەوڵەتى و بەهێزکردنى سەروەرى یاسا بە پێى ئەو پێدراو و ستانداردە نێودەوڵەتییانە. پاشان باسى کار و پرۆژە و پلانەکانى کرد و بە پێى ئەوەى کە ناوەندەکە لە وڵاتى ئەڵمانیا دامەزراوە، جەختى لە کارى پێکەوەیی سوودوەرگرتن لە ئەزموون و ئەکادیمیستانى ئەڵمانى کردەوە.\nپاشان بەڕێز سڤین کراوسپێ بەخێرهاتنى ناوەندەکەى کرد و ئەم دەستپێشخەرییەى بە گرنگ وەسفکرد، پاش گفتووگۆ و ڕاگۆڕینەوە لەسەر پلان و ئامانجەکانى ناوەندى کوردستان بۆ یاسای نێودەوڵەتى، بەڕێزیان هاوکارییکردن و پشتگیریی قونسووڵى گشتى کۆمارى ئەڵمانیاى فیدڕاڵى بۆ ناوەندەکە دووپاتکردەوە.


توركیا نەخشێ پارچەكرنا عیراقێ بەڵاڤكر – Malame\nتوركیا نەخشێ پارچەكرنا عیراقێ بەڵاڤكر\nMalame 9 ته‌مموز، 2020\n126 به‌رى ده‌مه‌كێ كێم\nڕێڤەبەرییا پەیوەندیان یا سەر ب سەرۆكاتییا توركیاڤە نەخشێ بنگەهێن سەربازیێن توركیا دناڤ ئاخا هەرێما كوردستانێدا لسەر تۆڕا كۆمەڵایەتییا تویتەری بەڵاڤكر و ب نەخشێ پارچەكرنا عیراقێ وەسفكرییە.\nڕێڤەبەرییا پەیوەندیان ل سەرۆكاتییا كۆمارا توركیا ب شێوێ گرافیك جهێ هژمارەكا سەربازگەهێن خۆ دناڤ ئاخا هەرێما كوردستانێدا كو 36 سەربازگەهـ و بنگەهێن لەشكەری نە، بەڵاڤكر و ئاشكرا كر كو بنگەهەكێ وان یێ سەربازی ل باژارێ هەولێرێ یە.\nل پێشی دەستپێكرنا ئۆپڕاسیۆنا پەنجێن پڵنگی، و ل گورەی زانیاریێن فەرمیێن وەزارتا بەڕەڤانییا توركیا، هژمارا بنگەهێن سەربازیێن وی وەڵاتی دناڤ ئاخا هەرێمێدا تنێ 20 بنگەهـ بوون، كەواتە پشتی دەستپێكرنا ئۆپڕاسیۆنێ، سوپایێ توركیا 16 بنگەهێن خۆ ل هەرێمێ زێدەكرینە.\nلایەنێن ئۆپۆزسیۆنێ ل توركیا بەڵاڤكرنا نەخشێ پارچەكرنا عیراقێ ب پێنگاڤەكا مەترسیدار و نە دجهێ خۆدا وەسفكر، و دانە زانین كو بەڵاڤكرنا وی نەخشێ پارچەكرنا عیراقێ، بەروڤاژی هەڵویستێ ئاشكرایێ حكومەتا ئەنقەرە یە دەربارێ پاراستنا ئێك پارچەییا ئاخا عیراقێ، و دێ كارڤەدانێن خراب بو توركیا ل پەی خۆ ئینیت.


کلاسیکۆی نێوان بەرشلۆنە و ڕیاڵ مەدرید دواخرا\nکلاسیکۆی ئەم مانگەی نێوان هەردوو یانە زەبەلاحەکەی ئیسپانیا بەھۆێ کێشەی سیاسیەوە دواخرا.\nبڕیار وابوو یاریەکە لە 2٦ی ئەم مانگە بەڕێوە بچێت بەڵام بەھۆی خۆپیشاندانەکانی شاری بەرشەلۆنە دژی حوکمەتی ئیسپانیادوای دەستگیرکردنینۆ سەرکردەی کەتەلۆنیا یارییەکە دوا دەخرێت.\nھەردوو یانەی بەرشەلۆنە و ڕیاڵمەدرید ڕازی نەبوون بە گواستنەوەی یاریەکە بۆ مەدرید، ھەردوولاش لەسەر ئەوە ڕێککەوتن ئەگەر یەکێتی تۆپی پێی ئسپانیا ڕازی بێت یاریەکە لە ١٨ی کانونی یەکەمی ئەمساڵدا لە بەرشەلۆنە بەڕێوەبچێت.\nبەڕێوەبەری وەرزشی یانەی بەرشەلۆنە ئێرنستۆ ڤاڵڤێردی ڕایگەیاند: بەھیچ شێوەیەک یانەکەی ڕازی نیە یاری کلاسیکۆی ئەم مانگە لە مەدرید ئەنجام بدرێت،ئەڵبەت یانەی بەرشلۆنە لە خولی یانە پالەوانەکانی ئەوروپا لە ٢٣ ی ئەم مانگە کە دەکاتە ٣ ڕۆژ بەر لە وادەی دیاریکراو بۆ ئەنجامدانی یاری کلاسیکۆ، پێویستە بچێتە کۆماری چیک بۆ یاری کردن لەگەڵ یانەی سلڤیا براغا لە وڵاتی ناوبراو.\nلە بایاننامەیەکدا کە ڕۆژی ھەینی بڵاو کرایەوە یانەکە ڕایگەیەند: ھیواخوازبوو یاریەکە لەکاتی خۆی ئەنجامدرابا چونکە ھەواداران و جەماوەری یانەکە زۆر بە پەرۆشەوە چاوەڕێێ ئەم یاریە گرنگە دەکەن.\nشایەنی باسە ڕاھێنەری یانەی ڕیالمەدریدزەینەدین زێدان لە کۆنگرەیەکی ڕۆژنامەوانیدا پرسیاری لێکرا دەربارەی دوا خرانی یاریەکە، لە وەڵامدا وتی ئێمە وەکو یانەی ڕیاڵمەدرید ئامادەین بۆ ئەنجامدانی یاریەکە لە ھەر ڕۆژێک کە بەرپرسانی وەرزشی دیاری بکەن.\nلالیگا داواکاری دواخستنی یاریەکەی پێشکەش کردووە بەھۆی ئەو بارە نەخوازراوەی کە لە کەتەلۆنیادا ھەیە، سەرباری ئەمەش چاوەرواندەکرێت خۆپیشاندانی زیاتر لەڕۆژی یاریەکە ئەنجام بدرێت.\nخۆپیشاندان و ئاڵۆزیەکانی نێوان خۆپشاندەران و پۆلیس لە ھەرێمی کەتەلۆنیای ئسپانیا پێنج ڕۆژی خایاندووە و بارێکی نائارامی لە ناوچەکە دروستکردووە.\nڕۆژی ھەینی سەدان ھەزار ھاوڵاتی کەتەلۆنی ڕژانە سەر شەقامەکان و ئاڵای سەبەخۆییان بەرزکردبووەوە، داوای ئازادیان بۆ سەرکردە بەند کراوەکن دەکرد، لە خۆپیشاندانەکانیشدا لایەنی کەم٩٦ ھاوڵاتی بریندار بوون.\nھەرێمی کەتەلۆنیا دەکەوێتە باکووری ڕۆژھەڵاتی ئیسپانیا و حوکمڕانیەکی مەیلە و سەربەخۆی ھەیە لە ئیسپانیا، لە یەکی ئۆکتۆبەری ٢٠١٧ ھەڵبژاردنێکی سەرتاسەریان کرد بۆ وەرگرتنی ڕیفراندۆم لە ئیسپانیا، تێیدا ٤٣ لە سەدی ھاوڵاتیان بەژداریان کرد و ٩٠ لە سەدی بەژداربووان دەنگیان بە جیابوونەوە و ڕیفراندۆم دا.\nنۆ لە بەرپرسانی ئەو وڵاتە بە تاوانی بەشداریکردن لە ڕیفراندۆم دەستگیرکران و حوکمی ٩ بۆ ١٣ ساڵی بەندکردنیان لەسەر سەپێندراوە لە لایەن دادگای باڵای ئیسپانیا.


جۆن نیوبەری هـاوڕێی منداڵان… رەزا شوان – Giareng\nجۆن نیوبەری ئینگلیزی، بڵاوکەرەوە و فرۆشیاری کتیبی بواری ئەدەبی منداڵان.\nلە (٩ی/ یۆلیۆ/١٧١٣) لە (بیرکشێر) لە ئینگلتەرا لە دایک بووە.\nهەندێ لە لیکۆڵێنەران و نووسەرانی مێژووی ئەدەبی منداڵان پێیان وایە، کە ئەدەبی راستیی منداڵان لە جۆن نیوبەرییەوە دەستی پێکرد..\nچونکە جۆن نیوبەری بە تەنها چاپکەر و بڵاوکەر و فرۆشیاری کتێبی منداڵان نەبوو، بەڵکو چیرۆکنووسێکی بە توانا و ناسروای بواری چیرۆکنووسینیش بوو بۆ منداڵان.. دوو کتێبە بەناوبانگە و بەنرخە چاپکراوەکەی بۆ منداڵان، کتێبی (گیرفانێکی بچکۆلەی جوان: ١٧٤٤) و (جووتێ پێڵاوی باش: ١٧٦٥) بە بەرزترین کارە ئەدەبییەکانی جۆن نیوبەری دادەنرێن.\nجۆن نیوبەری خاوەنی (یەکەمین کتێبخانەی منداڵان لە جیهان)ە، یەکەمین کەسیشە کە کتێبخانەیەکی تایبەته بوو فرۆشتنی کتێبی منداڵان کردەوە.. جۆن نیوبەری رۆڵی گرنگ و هەبوو لە گەشەکردن و پێشکەوتنی رۆشنبیری و ئەدەبی منداڵان لە ئینگلتەرا و لە جیهاندا.. زیاتر لە(٢٠٠) کتێبی بە زمانی ئینگلیزی بۆ منداڵان لە چاپخانەکەی خۆیدا، چاپکردن و بڵاوی کردوونەتەوە، کە بابەتەکانیان بریتین لە چیرۆک و لە هەقایەت و چیرۆکی فۆلکلۆری و ئەفسانەیی و، داستان و لە چیرۆکە میللییەکان..ئەم ژمارەیەش بۆ ئەوە سەردەمە ژمارەیەکی پێوانەیی بوو.. بۆیە لە ئینگلتەرادا، جـۆن نیوبـەری بە (باوکی راستیی ئەدەبی منداڵان)ناسراوە.. شایەنی باسیشە کتێبە چاپکراوەکانی جۆن نیوبەری لە رووی چاپی بەرگەکانیان و جۆری کاغەزەکانیانەوە جیاوازیان هەیە لەگەڵ کتێبە چاپکراوەکانی ئەو سەردەمەدا.. بەرگی کتێبەکانی بە نەخش و وێنەیزۆر جوان ڕازاندوونەتەوە، کاغەزی لاپەڕەکانیشی رەنگ زێڕێنن، کە بە تایبەتی لە وڵاتی هۆڵەندا دروست دەکران.\nجۆن نیوبەری داوای لە نووسەرە ناسراوەکانی سەردەمەکەی کرد، کە چیرۆک و رۆمانەکانیان بە شێوەیەکی کورت و ئاسان بۆ منداڵان دابڕێژنەوە، تا چاپیان بکات و بڵاویان بکاتەوە.\nنیوبەری خۆی دوو شاکارە رۆمانی جیهانی کورت کردنەوە، کە بە زمانێکی ئاسان و شیرینتر و،بە شێوازێکی ناسکتردووبارە بۆ منداڵان دایڕشتوونەتەوە و چاپی کردوون و بڵاوی کردنەتەوە، تا لەگەڵ ئاستی زمان و تێگەیشتنی منداڵاندا بگونجێن.. ئەو دوو رۆمانە کورتکراوەیەش، یەکەمیان رۆمانی (رۆبنسۆن کرۆزۆ)یە، لە نووسینی (دانیاڵ دیڤۆ) یە، رۆمانی (گەشتەکانی گۆلیـڤەر) کە لە نووسینی (جۆناسان سویفت)ە.\nنیوبەری لەگەڵ زۆربەی نووسەرە بە ناوبانگ و ناسراوەکانی سەردەمەکەیدا، هاوڕێتی و ئاشنایەیی هەبوو، بە تایبەتیش لەگەڵ (بلۆک) و (گۆڵد سمیس) و (سمۆیل جۆنسۆن) و چەند نووسەرێکی تردا..سەرسامی نووسینەکانیان بوو.. بڕواش وایە کە هەندێک لەو کتێبە خۆشانەی کە نیوبەری چاپی کردوون و بڵاوی کردوونەتەوە، لە نووسینی گۆڵد سمیس بن.. کا تا ئەمڕۆش چێژێکی خۆش لەو کتێبانە وەردەگیرێن.\nکتێبخانەکەی نیوبەری کە لە شاری لەندەن بوو بە ناوی (ئەنجـیل و خـۆر)ەوە بوو.\nوتارنووسی بەناوبانگی ئینگلیزی (تۆماس بابنگتۆن ماکوکی) ئەو لە سەدەی نۆزدەمیندا نازناوی (نیوبــەری هــاوڕێی منداڵان)ی لە جۆن نیوبەری نا.\nبۆ هەمیشە بەرزڕاگرتنی دڵسۆزی و خزمەتی پیرۆزی جۆن نیوبەری لە بواری ئەدەبی منداڵان و کتێبی منداڵان دا، چەندین قوتابخانە و کتێبخانە و فرۆشگای کتێب و دەزگای رۆشنبیریو کۆمەڵە لە ئینگلتەرادا،بە ناوی (نیوبەری)یەوە ناونراون.\nجۆن نیوبەری لە (٢٢ی/ دێسەمبەر/١٧٦٧) دا، لە لەندەن کۆچی دوایی کرد.\nلە ئەمریکادا، بۆ بەرزڕاگرتن و نەمری جۆن نیوبەری، بۆ هاندانی نووسەرانی بواری ئەدەبی منداڵان، ساڵانە خەڵاتێک بە ناوی خەڵاتی (میدالیای نیوبەری) کە لە (برونز)بە شێوەیەکی خڕ دروستکراوە و نەخشی کتێبێکی کراوەیلەسەر دروست کراواە.. میدالییەکەش لە لایەن هونەرمەند (پـۆل تشامبلان) ەوە کێشراوە.. ناوی نووسەری براوەی میدالیاکە و مێژووی بردنەوەی لەسەر هەڵدەکەنن، وەکو خەڵاتی رێزلێنان، لە لایەن (کۆمەڵەی کتیبخانەکانی ئەمریکا)ەوە پێشکەش دەکرێت بە باشترین نووسەری ئەمریکی لە بواری ئەدەبی منداڵان لە ساڵی رابردوودا، بە مەرجێک کە نووسەرەکەی ئەمریکی بێت و، بە زمانی ئینگلیزی کتێبەکەی نووسیبێ و پێشتر چاپی نەکردووبێت.. ئەم خەڵاتەش لە ساڵی (١٩٢١)لە لایەن (فردریک میلشەر) ی سەرۆکی ئەنجوومەنی بەڕێوبردنی کۆمپانیای چاپ و بڵاوکردنەوە کتێب گۆڤارەکانەوە داهێنرا و پێشکەش کرا.\nیەکەمین خەڵاتگریێش لە ساڵی (١٩٢٢)دا، بەخشیان بە (هـێندریک ولیـەم).\nخەڵاتی ئەمساڵ (٢٠١٧) بەخشیان بەچیرۆکنووس، خاتوو (کیلی بارنهیل) بە بردنەوەی\nچیرۆکەی کە لە ژیر ناوی (ئەو کچەی کە مانگی خواردەوە).. کە پاڵەوانەکەی کچێکی منداڵە بە ناوی(لـونا) وە.\nهەر لە ئەمریکادا لە ساڵی (١٩٣٨) تەوە، ساڵانە و هاوکات لەگەڵ پێشکەش کردنی خەڵاتەکەی نیوبەری، خەڵاتێکی تر بە ناوی (میدالیای کاڵدیکوت)، پێشکەش بە هونەرمەندێکی وێنەکێشی منداڵان دەکرێت، ئەمخەڵاتەش بۆ رێزلێنان و بەرزڕاگرتنی ناو و یادی هۆنەرمەندی وێنەکێشی بە ناوبانگی ئینگلیزی (راندۆڵڤ کاڵدیکوت)تە، کەکە لە سەدەی نۆزدەمین دا، پسپۆر بوو لە وێنەکیشانبۆ منداڵان،.. میدالیای کاڵدیکوت پێشکەش دەکرێت بە نەخشەساز و وێنەکێشی باشترین وجوانترین کتێبی چاپكراوی وێنەداری رەنگا و رەنگی منداڵان کە لە ساڵی رابردوودالە ئەمریکادا. چاپکراوە.


لەم شارەی هەرێم ماڵە پارتیەکان دەکرێنە ئامانج\nلە قەڵادزێ ماڵی دوو پارتی دەکرێنە ئامانج\nلە سنووری ئیدارەی ڕاپەڕین، بەدیاریکراوی لە قەلآدزە بۆمب لەبەردەم ماڵی دوو بنەماڵی سەر بە پارتی دیموکراتی کوردستاندا دادەنرێت و بەرپرسێکی حزبەکەش گومانەکان لەمبارەیەوە ئاشکرا دەکات.\nشەوی ١٦ لەسەر ١٧ی ١١ی ٢٠١٩، نارنجۆکێک لەبەردەم ماڵی کادیرێکی پارتی دیموکراتی کوردستان بەناوی عەبدوڵا نوورەدینی لە گەڕەکی راپەڕینی قەڵادزێ دانراوەتەوە و تەقیوەتەوە.\nشەوی ١٨ لەسەر ١٩ی ١١ی ٢٠١٩ش، لە هەمان ناوچە، نارنجۆکێکی دیکە لەبەردەمی دوکانی کادیرێکی پارتی بەناوی سامان شاخەوان عەزیز دانراوە و تەقیوەتەوە. پێشتریش تەقە لە ماڵی کادیرێکی پارتی کرابوو لە گوندی گردەسپیان لە ڕۆژهەڵاتی قەڵادزێ.\nلەمبارەیەوە هیوا گەیلانی، بەرپرسی لقی ١١ی راپەڕینی پارتی دیموکراتی کوردستان بۆ ماڵپەڕی ( باس ) زانیارییەکانی پشتڕاست کردەوە و ڕای گەیاند کە خۆشبەختانە هەرسێ کردەوەکە زیانی گیانییان نەبووە.\nڕوونیشی کردەوە: ”هەرسێ خانەوادە کێشەی کەسی و کۆمەڵایەتییان نییە. خەڵکی ئاسایی و سڤیلن. هیچ سەرەداوێکیشمان دەست نەکەوتووە، دەزگا ئەمنییەکانمان ئاگادار کردووەتەوە بەڵام هیچ سەرەداوێکیان پێ نەداوین“.\nهەرچەندە هیوا گەیلانی بە دووری نازانێت کە ئەم کارە، دەستێک بێت بۆ تێکدانی رەوشی ئەمنی و ناسەقامگیری لە دەڤەرەکەیان، بەڵام نایشارێتەوە کە ”هەرسێ خانەوادە پارتین، بۆیە گومانێکیش دەکەین کە دەستێک بێت بۆ چاوترساندنی خەڵکی پارتی لەم سنوورە“.\nبەرپرسی لقی ١١ی پارتی، ئەرکی پاراستنی سەر و ماڵی هاووڵاتییان و کادیران و لایەنگرانی حزبەکەی لە سنوورەکە دەخاتە ئەستۆی دەزگا ئەمنییەکان و داواش دەکات کە بۆ ئەوەی پرسیاریان نەکەوێتە سەر، ئەو کەسانە بدۆزنەوە کە ئەم کردەوانەیان ئەنجام داوە


دانمارک؛ پارتی لیستی هاوپەیمانی چالاکییەکی لەسەر ڕۆژهەڵاتی کوردستان لە دانمارک بەڕێوە برد\n12:56 - 10 جۆزەردان 2722\nڕۆژی یەکشەممە ٨ی جۆزردان پارتی لیستی ھاوپەیمانی، لەژێر ناوی کوردستانێکی ئازاد، چالاکییەکی بۆ "ئەندامانی پارتی هاوپەیمانی، ڕێکخراوە سێنفییەکان، پارتە سیاسییەکانی کوردستان و دڵسۆزانی دۆزی کورد" بەڕێوە برد.\nسەرەتای چالاکییەکە بە خواردنی کوردی دەستی پێ کرد و پاشان "نیکۆلای ڤیلوومسن" ئەندام پارلمانی ئەو پارتە لە یەکیەتیی ئورووپا، باسێکی لەسەر سیاسەتی پارتەکەیان لەھەمبەر دۆزی کورد، کار و چالاکییەکانی ناوبراو لە پارلمانی ئورووپا بۆ پرسی کورد پێشکەش کرد.\nناوبراو لە باسەکەیدا ئاماژەی بە گرینگیی یەکگرتوویی گەلی کورد دا، تا بتوانن بەم شێوەیە باشتر پاڵپشتی لە دۆزی کورد بکەن.\nدواتر "ھەژار دەشتی" بەرپرسی پەیوەندییە نێونەتەوەییەکانی حیزبی دێموکراتی كوردستانی ئێران لە وڵاتی دانمارک، لەسەر ڕۆژھەڵاتی کوردستان، نەھامەتییەکانی گەلی کورد لەو پارچەیەی کوردستان و سیاسەت و خەباتی حیزبی دێموکرات بۆ ئامادەبووان دوا.\nناوبراو لە باسەکەیدا بە ئامار و داتا، تیشکی خستە سەر کێشە پەیوەندیدارەکانی کۆمەڵگەی ڕۆژھەڵاتی کوردستان و ڕۆڵی تێکدەرانە و تێرۆریستانەی ڕێژیمی ئاخوندی لە ڕۆژھەڵاتی ناوین و وڵاتانی ڕۆژاوا.\nلە کۆتاییدا لەلایەن نوێنەری ڕێکخراوێکی تایبەت بە ئافرەتانی کوردەوە باسێک پێشکەش کرا و تیشک خرایە سەر ڕۆڵی وڵاتی دانمارک لە یارمەتیدانی پەنابەران.


كریستیانۆ لە بەرپرسانی یانەكەی تووڕەیە | دەزگاى زارى کرمانجى\nزاری كرمانجی- ئاژانسییە هەواڵییە وەرزشییەكان: راپۆرتە رۆژنامەوانییەكان لە ئیتاڵیا، نهێنییەكی ژووری جل گۆڕینی یانەی یوڤێنتوس ئاشكرا دەكەن و دووپاتی دەكەنەوە كە كریستیانۆ رۆناڵدۆی ئەستێرەی یانەكە زۆر تووڕەبووەو دەنگی بەسەر بەرپرسانی یانەكەدا بەرزكردۆتەوە.\nبەر لە دەستپێكردنی هەفتەی فیفا، كاتێك یوڤێنتوس خۆی بۆ رووبەڕووبوونەوەی ناپۆلی لە سێریا ئەیدا ئامادە دەكرد، پشكنینە پزیشكییەكانی تایبەت بە ڤایرۆسی كۆڕۆنا دەریان خست كە دوو لە كارمەندانی یانەكە تووشی ڤایرۆسەكە بوونە، بۆیە پێویست بوو لەسەر یاریزانانی یانەكە خۆیان لە هۆتێلێكی نزیك لە یاریگەی مەشقی یانەكە كەرەنتینە بكەن، بەڵام وەك ئەو سەرچاوانە باسی دەكەن، رۆناڵدۆ رازی نەبووە خۆی كەرەنتینە بكات.\nبەپێی ئەو سەرچاوانە، رۆناڵدۆ یەكەم كەس بووە كەرەنتینەی شكاندووەو رازی نەبووە لەو هۆتێلە بمێنێتەوە، چونكە ئەگەر خۆی كەرەنتینە كردبا نەیدەتوانی بەشداری لە یاری دۆستانەی هەڵبژاردەی پۆرتوگال بەرامبەر ئیسپانیا بكات، كە یارییەكە بە یەكسانبوون بەبێ گۆڵ كۆتاییهات.\nرۆناڵدۆ و هاوڕێكانی دوو پشكنینی تایبەت بە ڤایرۆسی كۆڕۆنایان بۆ ئەنجامدرا، كە هەردووجار هەموویان نێگەتیڤ بوون، بەڵام بەپێی پرۆتۆكۆلی یەكێتیی تۆپی پێی ئیتاڵیا، دەبووایە چەند رۆژێك بمێننەوە بۆ ئەوەی پشكنینی سێیەمیشیان بۆ بكرێت، ئینجا رێگەیان پێبدرێت هۆتێلەكە جێبهێڵن.\nئەو سەرچاوانە دەڵێن" رۆناڵدۆ بەم داواكارییەی بەرپرسانی یوڤانتس رازی نەبوو، زۆر تووڕەبوو، تەنانەت لەبەر چاوی هەموو یاریزانە هاوڕێكانیدا دەنگی خۆی بەسەر بەڕێوەبەرانی یانەكەیدا بەرزكردەوەو پێیگوتن من لێرە نامێنمەوە، من دەڕۆم".\nكریستیانۆ رۆناڵدۆ گەڕایەوە ماڵەوە، ئەو شەوە لەگەڵ منداڵانی خۆی لە ماڵەوە خەوت و دواتر بەرەو پۆرتوگال گەشتی كرد، راپۆرتە رۆژنامەوانییەكان دەڵێن" چەند هاوڕێیەكی رۆناڵدۆ دوای ئەوەی هەڵوێستی كریسیان بینی، چاویان لەو كردو ئەوانیش هۆتێلەكەیان جێهێشت، ئەوانیش بریتی بوون لە هەریەك لە رۆدریگۆ بێنتانكۆر، خوان كوادرادۆ، دانیلۆ لویز داسێلڤا، جیانلویجی بۆفۆن، دیمیرال و دیبالا.\nیوڤانتس هەرزوو ئەندامانی دەستەی تەندروستیی ئیتاڵیایان لەو هەڵوێستەی رۆناڵدۆ و هاوڕێیانی ئاگاداركردەوە، كە دواتر داواكاری گشتی لە تۆرینۆ، دۆسیەی ئەو یاریزانانەی یانەی یوڤانتسی كردەوەو داوایكرد سزا بدرێن.


هێرشی ئیسرائیل بۆسەر ئامانجەکانی ئەسەد لە باشووری دیمەشق\n- فڕۆکە جەنگییەکانی ئیسرائیل ژمارەیەک ئامانجی رژێمەکەی ئەسەدیان لە باشووری دیمەشق بۆردومان کرد.\nEsat Fırat | 04.08.2020\nفڕۆکە و هێلیکۆپتەرە جەنگییەکانی سوپای ئیسرائیل، هێرشیان کردە سەر ژمارەیەک ئامانجی سوپای رژێمەکەی ئەسەد لە باشووری دیمەشق پایتەختی سووریا.\nگوتەبێژی سوپای ئیسرائیل، ئەفیخای ئەدرەعی لە راگەیەندراوێکدا کە لە هەژماری خۆی لە تۆڕی کۆمەڵایەتی بڵاوی کردووەتەوە، ئاماژەی بەوە کردووە کە دوێنێ فڕۆکە و هێلیکۆپتەرە جەنگییەکانی سوپای ئیسرائیل لە بەرامبەر هەوڵی هێرشێکدا بۆسەر باشووری بەرزاییەکانی جۆلان، ئامانجەکانی رژێمیان لە باشووری سووریا بۆردومان کردووە.\nئەفیخای ئەدرەعی باسی لەوەیش کردووە کە لە هێرشەکەدا، ناوەندەکانی فەرماندەیی سەربە سوپای رژێم، بنکە سەربازییەکان، سەکۆی مووشەکیی زەوی بە ئاسمان، خاڵەکانی چاودێری و هەواڵگریی کراونەتە ئامانج.\nگوتەبێژی سوپای ئیسرائیل جەختی لەسەر ئەوەیش کردووەتەوە کە ئیسرائیل بەردەوام دەبێت لەسەر بەرپەرچدانەوەی ئەو هێرشانەی دەکرێنە سەری، ئەوەیشی خستووەتەڕوو کە ئەوان رژێمەکەی بەشار ئەسەد بە بەرپرسیار دەزانن لەو هێرشانەی کە لە خاکی سووریاوە دەکرێنە سەر ئیسرائیل.\nلە لایەکی دیکەوە، ئاژانسی هەواڵیی فەرمی رژێمی ئەسەد SANA بانگەشەی ئەوەی کرد کە سیستمەکانی بەرگریی ئاسمانیی، بەرپەرچی ئەو هێرشانەی داوەتەوە کە کراونەتە سەر گوندەواری باشووری دیمەشق.\nهەروەها گوتەبێژی سوپای ئیسرائیل، هیدای زیلبێرمان لە لێدوانێکی رۆژنامەوانییدا، ئاماژەی بەوە کرد، شەوی رابردوو گرووپێکی چوار کەسی سنووری سووریا-ئیسرائیل-یان بەزاندووە وهەوڵیانداوە هێرش بکەنە سەر ئامانجەکانی ئیسرائیل، بەڵام ئەندامانی ئەو گرووپە کوژراون.\n- هێرشەکانی ئیسرائیل بۆسەر سووریا\nئیسرائیل له ده‌ستپێكی شه‌ڕی ناوخۆی سووریاوه له ٢٠١١ه‌وه تا ئێستا بانگه‌شه‌ی ئه‌وه ده‌كات كه ناو به ناو له سووریا و به‌رزاییه‌كانی جۆلان-ه‌وه مووشه‌كی ئاراسته ده‌كرێت له به‌رامبه‌ریشدا هێرش ده‌كاته سه‌ر خاڵه سه‌ربازییه‌كانی سه‌ربه هێزه‌كانی حزبوڵڵا كه ئێران پشتیوانیان ده‌كات، له‌گه‌ڵ خاڵه سه‌ربازییه‌كانی سه‌ربه سوپای سووریا.\nهه‌رچه‌نده حكوومه‌تی ته‌ل ئه‌بیب زۆرێك له‌و هێرشانه ناگرێته ئه‌ستۆ، به‌ڵام حكوومه‌تی سووریا هه‌روەها رووسیا بانگەشەی ئه‌وه ده‌كه‌ن كه ئیسرائیل له پشت زۆرێك له‌و هێرشه ئاسمانییانه‌وه‌یه كه ده‌كرێته سه‌ر سووریا.\nبۆ یەکەمجار ئیسرائیل لە ساڵی ٢٠١٩دا ئه‌و هێرشه ئاسمانییانه‌ی له ئه‌ستۆ گرت كه ده‌كرێنه سه‌ر ئامانجه‌كانی ئێران له سووریا.\nئامانج ئیسرائیل ئەسەد سووریا هێرش\nئاماری پەتای کۆرۆنا لە رووسیا\nژمارەی تووشبووانی کۆرۆنا لە جیهان ٣١ ملیۆن و ٧٨٧ هەزار کەسی تێپەڕاند\nپێشهاتەکانی پەتای ڤایرۆسی کۆرۆنا لە هیندستان و بەڕازیل و مەکسیک\nوه‌زیرانی به‌رگریی ئه‌مریكا و ئیسرائیل كۆبوونه‌وه\nنێچیرڤان بارزانی و جێمس جێفری لە کۆبوونەوەدان\nهه‌زاران كه‌س دژبە بێنیامین ناتانیاهو خۆپیشاندانیان ئه‌نجامدا\nئەمریکا رادار و زرێپۆشی جەنگیی رەوانەی سووریا کرد\n"ئاساییکردنەوەی پەیوەندییەکانی ئیمارات و بەحرێن لەگەڵ ئیسرائیل دەرچوونە لە کۆدەنگی ئیسلامی"


کوردیپێدیا - چۆنیەتی کشانەوەی گەریلاکانی PKK\n📝 چۆنیەتی کشانەوەی گەریلاکانی PKK | پۆل: بەڵگەنامەکان | زمانی بابەت: 🏳 کوردیی ناوەڕاست\nچۆنیەتی کشانەوەی گەریلاکانی PKK\n1 هێزەکانی گەریلا بە بێ ئەوەی رێگا بەهەر شێوە پێکدادانێک بدات، بە دەستپێشخەری خۆی و بە بەکارهێنانی ئەو رێگا و شوێنانەی کە زووتر بە کاریان هێناوه، لەنێو تەنزیم و دیسیپلیندا دەست بە کشانەوە دەکات.\n2 لەچوارچێوەی ئەو ئامادەکاریانەی کە دەکرێن و بەردەوامن، کشانەوەی هێزەکانمان لە بەرواری 8 ی گوڵانی 2013 ەوە دەستپێدەکات. کشانەوە بەشێوەی گرووپ گرووپ پلان دەکرێت و هەنگاو بە هەنگاو دەبێت، بە لەبەرچاوگرتنی تەرزی حەرەکەتی گەریلا و دیسیپلین و شاراوەیی، هەوڵدەدرێت ئەو پڕۆسەیە لە کەمترین کاتدا تەواو بکرێت.\n3 دوای کشانەوە، شوێنی حەوانەوەی هێزەکانمان باشوری کوردستان (کوردستانی ئێراق) دەبێت. لە سەرویانەوە حکومەتی هەرێمی کوردستان چاوەروانیمان لە سەرجەم هێزە پێوەندیدارەکان ئەوەیە کە بەشێوەیەکی ئەرێنی مامەڵە لەگەڵ مانەوەی هێزەکانمان بەشێوەی فەرمی لە باشوری کوردستاندا بکەن.\n4 لە پڕۆسەی کشانەوەدا، ئارتێشی تورکیاش پێویستە بە هەمان وشیاری و جددیەتەوە هەڵسوکەوت بکات. ئەگەر لە کاتی کشانەوەدا هەرشێوە هێرش، ئۆپەراسیۆن، بومباران لە دژی هێزەکانمان پێکبێت؛ ئەوا کشانەوە هەر ئەو کاتە رادەگیرێت و هێزەکانمان لەسەر بنگەی پاراستنی رەوا مافی وڵامدانەوەی خۆیان بەکار دەهێنن.\n5 کاتێک هێزەکانی گەریلا دەکشێنەوە، هاوتەریبی ئەوە پێویستە هێزەکانی دەوڵەتی تورکیاش رێگا بە هەڵسوکەوتی هەڵخڕێنەر و ئەوانەی کە لە فورسەت دەگەڕێن و یان جموجوڵی لەشکەری کە شەێ و پێکدادانی لێبکەوێتەوە نەدەن. بۆ ئەوەی قۆناخی کشانەوە بە هێمنی و سەرکەوتوویی بەریوەبچێت، پێویستە ئەو بابەتانەی کە زووتر بە رێگای نامەکانمانەوە رێبەراتیمان لێ ئاگادار کردبۆوە و دەوڵەتیش لێی ئاگادارە رەچاو بکرێن.\n6 چاودێری ئەو قۆناخە لەلایەن شاندێکی سەربەخۆوە، بۆ راوەستە کردن لەسەر هەڵە یان ئاستەنگیەک لە هەردوو لا رووبدات، بۆ هێمنی و پێشکەوتنی قۆناخەکە، وەکو دەرفەتێکی گرنگە.\n➕ ئەم بابەتە لەلایەن: (هاوڕێ باخەوان)ەوە لە: Apr 25 2013 8:35PM تۆمارکراوە


هێڵە باریکەکەی نێوان دین و عەلمانییەت لە تورکیادا\nبۆچوون / بیروڕا :: 20/07/2016\nیاقوب ئیل. شاپیرۆ\nوەرگێرانی لە ئینگلیزییەوە: د. شێرکۆ عەبدوڵڵا\nڕەجەب تەیب ئەردۆغانی سەرۆکی تورکیا بە نیشتنەوەی لە ئیستەنبوڵدا کارێکی سەرنجڕاکێشی کرد پاش ئەوەی بەردەوام ڕاپۆرتەکان دەیانگوت لە گەشتێکی ترسناکدا بووە چونکە فڕۆکەکەی ئەردۆغان کرابووە ئامانجی فڕۆکەیەکی F16ی کودەتاچییەکان. ئەردۆغان ئۆباڵی کودەتاکەی خستە ئەستۆی فەتحوڵا گولەن و لایەنگرەکانی.\nئەم قسەیە جێگەی سەرنجە نەک لەبەر خودی تۆمەتبارکردنەکە، بەڵکو لەبەرئەوەی قسەکە یەکێک بووە لەو نموونانەی چەند ڕۆژی ڕابردوو کە دەریدەخەن مۆدەی ئەوە نەماوە باسی سیاسەتی توکیا بکەیت وەک ئەوەی عەلمانیەکان و ئیسلامییەکان ڕووبەڕووی یەک بووبنەوە. حیزبەکەی داد و گەشەپێدانی ئەردۆغان و لایەنگرەکانی گولەن ڕۆژێک لە ڕۆژان هاوپەیمانی یەکتری بوون و یەک تێڕوانینیان هەبووە سەبارەت بەو رۆڵەی کە پێویستە ئیسلام بیگێڕێت لە حوکمکردنی وڵات و لە ژیانی ڕۆژانەی کۆماری تورکیادا. ئەردۆغان گولەنییەکانی بەکارهێنا بۆ گرتنە دەستی دەسەڵات و چەسپاندنی ئەو دەسەڵاتە بەسەر سوپادا.\nئەردۆغان ئێستا ئەو بەشەی دەوڵەت کە دڵسۆزی ئەون بەکاردەهێنێت بۆ لەتوپەتکردنی گولەنییەکان (دەوڵەتی تەریب). ئەگەر مەسەلەکە مەسەلەی ڕەش و سپی بوایە، ئەنجامدانی مانۆڕی لەم جۆرە کارێکی کردەنی نەدەبوو. ئەکەپە و بزووتنەوەکەی گولەن دوو قوتابخانەی ئیسلامی دژ بەیەک نین؛ بەڵکو هەردووکیان لە پێشبڕکێدان بۆ سەرکردایەتیکردنی عەلمانییەتی تورکی پاش کەمالیزم، ئەو عەلمانییەتەی کە رۆڵێک دەدات بەدین لە کۆمەڵگادا.\nسەرنج بدە لەوەی کاتێک کودەتاکە لە قۆناغی جێبەجێکردنەکەدا بوو، سەرکردەکانی جەهەپە، کە حیزبی مستەفا ئەتاتورکی دامەزرێنەری تورکیایە، ئیدانەیان کرد. ئەمە سەرەڕای ئەو ڕاستییەی کە کودەتاچییەکان بە ڕاشکاوی ڕایانگەیاند لە بەیاننامەکەیاندا بۆ وڵات کە دەیانەوێت عەلمانییەت بپارێزن لە ئەردۆغان. ڕۆژی دواتر ئەکەپە و سەرکردەکانی جەهەپە و مەهەپە و هەدەپە کۆبوونەوەیەکی نائاساییان لە پەرلەمان ئەنجامدا بۆ دەربڕینی پشتگیری خۆیان لە دیموکراسی و لە سەرکردایەتییەکەی ئەردۆغان.\nجگەلەوەش، سوپا، کە سەنگەری گریمانەکراوی بێ ئەملاوئەولای عەلمانییەتە، دەتوانین بڵێین لەکاتی هەوڵە کودەتاییەکەدا لە پەراوێزدا بوو. ئەوە ڕاستە کە بەشێکی گرنگی سوپا هەوڵی ئەنجامدانی کودەتاکە و لابردنی ئەردۆغانی لەسەر دەسەڵات داوە، بەڵام ئەردۆغان ئەو شەوە دەکوژرا ئەگەر فەرماندەی سوپای یەکەمی تورکیا ، ئومێد دوندار، دڵسۆزیی خۆی دەرنەخستایە. هەروەها ئەردٶغان پشتیوانی زۆر فەرماندە و جەنەڕاڵی دیکەی لەگەڵدا بوو کە ئامادە نەبوون پەیوەندی بکەن بە کودەتاکەوە، ئەمە جگە لە خۆپیشاندەرە عەلمانییەکان کە دژی کودەتاکە خۆپیشاندانیان کرد. ئێمە پێویستمان بە چوارچێوەیەکی باشترە بۆ تێگەیشتن لەوەی کە کۆتایی هەفتە لە تورکیادا بینیمان و هەروەها بۆئەوەی تێبگەین کە ئەمە چۆن دیمەنی تورکیای ئایندە دادەڕێژێت.\nبۆ ئەم مەبەستەش پێویستە ئێمە کەمێک بگەڕێینەوە بۆ سەرەتا. کاتێک کە ئەتاتورک بەشداری کرد لە دامەزراندنی کۆمارە تورکییەکەدا، ئەو ئەرکەکەی لەئاکامی هەرەسهێنانی ئیمپراتۆریی عوسمانیدا بەئەنجام گەیاند. هاوپەیمانەکانی لەپاش جەنگی یەکەمی جیهانی ناوچەکانی ژێر دەسەڵاتی عوسمانییان لەناو خۆیاندا دابەشکرد و لە ڕێککەوتننامەی سیڤەردا شکۆی عوسمانییەکانیان شکاند.\nکۆتاییهاتنی جەنگی یەکەمی جیهانی لەڕووی کاریگەرییەوە کۆتاییهاتنی ئیمپراتۆرە فرە ئیتنییەکانی ئەوروپا بوو. ناسیۆنالیزم ماوەی سەدەیەک بگرە زیاتر بوو سەری هەڵدابوو وەک هێزێکی سیاسی، بەڵام جەنگی یەکەمی جیهانی بزماری بە تابوتەکەدا داکوتا. عوسمانییەکان و ئیمراتۆریی نەمسا- هەنگاری و ڕوسیای قەیسەری گشتیان لەناوچوون. هەمان ئایندەش چاوەڕێی کۆلۆنیاکانی بریتانیا و فرەنسایان دەکرد کاتێک کە (عصبه الامم) و بیرۆکەی ئینتیداب خوڵقێنران، ئەو بیرۆکەیەی کە گوتی ئیمپراتۆرییەتە کۆنەکان ئەو ناوچانە حوکم دەکەن تا ئەوکاتەی خۆیان دەگەنە ئاستێک چارەنووسی خۆیان دیاری بکەن.\nلەو جیهانەدا بوو کە ئەتاتورک سەری هەڵدا و بوو بە یەکەم سەرۆکی تورکیا. ئەتاتورک بینی کە ناسیۆنالیزم هێزێکی چەند بەدەسەڵاتە. نەتەوەکانی خۆرئاوای ئەوروپای بینی چەند پێشکەوتوون بەبەراود بەو نەتەوانەی سەر بە دەوڵەتی عوسمانی بوون و وڵاتەکەی چەند شەکەتە پاش شکستهێنان لە شەڕەکەدا. ئەتاتورك بەشێك لە ئۆباڵی لەناوچوونی ئیمپراتۆریەتەكەی خستە ئەستۆی سەركردایەتیە دینیەكە كە لە سەدەكانی حەڤدەیەم و هەژدەیەمەوە لەسەر حسابی سوڵتانەكان دەسەڵاتی زیادی كردبوو. لەبەرئەوە ئەتاتورک ڕژێمی سەڵتەنەتی لابرد و پێگەی خۆی وەک کاربەدەستێکی عوسمانی ڕەتکردەوە و کۆماری هاوچەرخی تورکیای خوڵقاند. ئەو دەوڵەتەکەی بەدەوری کۆمەڵێک ناوچەی عەلمانیدا دروستکرد کە سەنتەرەکەی ئەستەنبوڵ بوو و ئایینیشی دوورخستەوە لەبواری گشتیدا.\nگەر بمانەوێت ئەمڕۆ لە تورکیا تێبگەین پێویستە ئەو مێژووەمان لەبەرچاو بێت. زۆر ئاسانە گەر تەنها بڵێین ئەردۆغان و ئەکەپە ئەو ئیسلامیانەن کە دەیانەوێت جێگەی کەمالیزم بگرنەوە بەجۆرێک لە ئیسلامی سیاسی و سوپاش سەنگەری بەرگریكردنە لە عەلمانیەتی توركیا و دەستوور هەرچیەك بڵێ ئەو هەر بەرگریی لە عەلمانیەت دەكات. لەلایەكەوە سەرهەڵدانی ئەكەپە دەرەنجامی ئارەزووی ئەو حیزبەیە كە ببینێت ئیسلام لە بواری گشتییدا گوزارشتی لێدەكرێت. بەڵام ئایین تاقە هۆكار و بگرە هۆكاری یەكلاكەرەوەی سەركەوتنی ئەكەپە نییە بۆ ئەو ئاستەی دەسەڵات كە حیزبە ئایینیەكانی پێشتر هەرگیز پێینەگەیشتوون.\nلە ساڵانی هەشتاكانی سەدەی رابردوودا ئەو ریفۆرمە ئابوری و سیاسیانەی كە حكومەتی توركیا جێبەجێی كردن، سوودی ئابوریی بەرچاویان بۆ ناوچەی ئەنادۆڵ دەستەبەر كرد، ئەو ناوچەیەی كە تەنانەت لە سەردەمی عوسمانییشدا دواكەوتوو بووە و بار بووە بەسەر حكومەتەوە. لێشاوی سەرمایە و پیشەسازی بۆ ناوچەی ئەنادۆڵ، چینێكی كۆمەڵایەتیی نوێی لەناو هاووڵاتیانی توركدا دروست كرد كە گەشەی كرد و لەچاو ناوچەی ئەستانبوڵدا چینێكی موحافیزكارتر و وابەستەتر بوو بە دینەوە، بەڵام خوازیاری دەسەڵاتێكی دادپەروەرتر بوو لە بواری ئابوریدا. ئەمە ئەگەر كۆبكرێتەوە لەگەڵ هاتنی ژمارەیەكی زۆری كۆچبەری تورك لە دێهاتەكانەوە بۆ ئەو شارانەی كە بەخێرایی ئەبوون بە شاری پیشەسازی و دەرفەتی زیاتری كاریان دابین دەكرد، كارێكیان كرد كە سەنتەری ئەتاتورك بەریەككەوتنی هەبێت لەگەڵ لێوارە ئەنادۆڵیەكەدا، بەریەککەوتنێکی وا کە یەکەمجار بوو مێژوو بەخۆیەوە بیبینێت. ئەمە سیاسەتی تورکیای بەشێوەیەکی هەمیشەیی گۆڕی.\nبەهەرحاڵ ئەمە ئارەزووی گشتی تورکیای لە دەوڵەتێکی عەلمانیدا نەگۆڕی. لەساڵی ٢٠٠٧دا ڕووپێوێک کە دەزگای لێکۆڵینەوە ئابووری و کۆمەڵایەتییەکانی تورکیا ئەنجامیدا دەریانخست کە دوو لەسەر سێی تورکەکان لایەنگری دینن و تەنیا یەک لەسەر سێیان عەلمانین. بەڵام ڕووپێوێکی ساڵی ٢٠١٥ کە لە دانیشتوانی وڵاتە موسڵمانەکانی پرسی بوو ئایا پێیان باشە شەرع جێی یاسای ڕەسمی وڵات بگرێتەوە، تەنیا ١٢%ی موسڵمانەکانی تورکیا بە بەڵێ وەڵامیان دایەوە.\nبۆئەوەی لە تورکیای ئەمڕۆ تێبگەیت پێویستە بزانیت کە بەشێکی زۆری خەڵکەکە شانازی ئەکەن بە دینەکەیانەوە (ئیتر ئەو دینە لەسەر ئاستی تاکە کەسی چ واتایەکی هەبێت) لەهەمان کاتیشدا بنەماکانی عەلمانیەت زۆر دەنرخێنن، ئەو عەلمانیەتەی کە وڵاتەکەیانی لەسەر دامەزراوە و لە سەدەی ڕابردوودا گەشەی کردووە. خۆرئاواییەکان بەزەحمەت لەم ڕاستییە تێدەگەن چونکە جیاکردنەوەی ئەردۆغان وەک ئیسلامی و سوپا وەک ناسیۆنالیستی عەلمانی ڕێگەیەکی ئاسان و پاکوتەمیزە بۆ جیاکردنەوەی ئەو دوانە. کێشەکە تەنیا لەوەدایە کە هەینی ڕابردوو بۆی سەلماندین کە ئەم ڕێگەیە ڕێگەیەکی هەڵەیە بۆ تێگەیشتن لەوەی کە حاڵی حازر لە تورکیادا چی دەگوزەرێت.\nتورکیا بۆئەوەی بەرگەی شکستەکەی بگرێت لە جەنگی یەکەمی جیهانیدا وڵاتەکەی دامەزراند لەسەر ئەو بنەمایەی ناوەندێکی بەهێزی هەبێت لە ئەستەنبوڵدا و کەنارێکی لاوازی هەبێت لە ئەنادۆڵدا کە ناتەواو بوو. کاتێک کە ئەو برینە ساڕێژ دەبێت و نەتەوەی تورک خۆی کۆدەکاتەوە، تورکیا زیاتر لەخۆی دڵنیا دەبێت و لە دوورمەودادا بەهێزتر دەبێت. بەڵام دڵنیام لەوەی کە لە کورتمەودادا بێسەروبەر و هەندێک جاریش توندوتیژ دێتە بەرچاو. من نازانم ئایا تورکیا بە دیموکرات دەمێنێتەوە یاخود ئەردۆغان هەر لە دەسەڵاتدا دەبێت- ئەمە بەدەست تورکەکان خۆیانە. بەڵام ئەمانە داینامیکە کاریگەرەکانن. ئێمە لە ئایندەدا باسی ئاکامە ستراتیجەکانی سیاسەتی دەرەوەی تورکیا دەکەین پاش هەرەسهێنانی هەوڵە کودەتاییە شکستخواردووەکە.\nبەشێوەیەکی کاتی، گرنگ ئەوەیە ڕووداوەکانی تورکیا لەوەدا کورت نەکەینەوە کە شەڕە لەنێوان ئایین و عەلمانییەتدا هەروەها نابێت بیریشمان بچێتەوە هەرچەندە دابەشبوونەکە زۆر گەورە کراوە بەڵام هێشتا هەر هەیە. تورکیا ناتوانێت چیتر ئەم دابەشبوونە فەرامۆش بکات وەک چۆن ویلایەتە یەکگرتووەکان نەیتوانی ئەو سازشکارییانە لەبیر خۆی بباتەوە کە دامەزرێنەرەکانی کردیان و بووە هۆی ئەوەی کۆیلایەتی هەتا ساڵی ١٨٦٥ بمێنێتەوە. هەرچەندە ئێمە ئەمڕۆ ئەم چوارچێوەیە بەکارناهێنین بۆ سەرنجدان لە گەشەپێدانی ویلایەتە یەکگرتووەکان، بەڵام لەهەمانکاتیشدا پێویستە ململانێی ناوخۆی تورکیا کورتنەکەینەوە لە ململانێیەکی سادەی نێوان ئەقڵ و وەحییدا شەڕەکە لەسەر دەسەڵات و ئەوەیە کە کێ دەسەڵاتی بەدەستەوە بێت. باقییەکەی چەواشەکردنی ڕاستییەکانە.\nیاقوب ئیل. شاپیرۆ:: 20/07/2016


مه‌ترسییه‌كانی كه‌می و زۆر خه‌وی\n:: AM:03:58:09/12/2019 \nزانایانی زانكۆی كۆلۆرادۆ له شاری بۆلدر له توێژینه‌وه‌یه‌كی نوێ به دوای وردترین كاریگه‌رییه‌كانی خه‌و به‌سه‌ر ته‌ندروستی مرۆڤه‌وه گه‌ڕان و دووپات له‌وه ده‌كه‌نه‌وه، كه خه‌و گه‌وره‌ترین كاریگه‌ری به‌سه‌ر شێوازی ژیان و ته‌ندروستی سه‌رجه‌م ئه‌ندامانی جه‌سته‌ی مرۆڤه‌وه هه‌یه.\nتوێژینه‌وه‌كه ماوه‌ی حه‌وت ساڵی خایاندووه و سیسته‌می خه‌وی 461 هه‌زار كه‌س كه ته‌مه‌نیان له نێوان 40 تا 69 ساڵ بووه خراوه‌ته ژێر چاودێری ورده‌وه و له داتاكان و خانه‌ی ترشی ناوكی ئه‌و كه‌سانه كۆلراوه‌ته‌وه كه خراونه‌ته ژێر تاقیكردنه‌وه، بۆ ئه‌وه‌ی له گرفته بۆماوه‌ییه‌كانیشیان بكۆلرێته‌وه، تا كاریگه‌رییه بۆماوه‌یییه‌كان ئه‌نجامی توێژینه‌وه‌كه ناڕاست ده‌رنه‌خات.\nله شه‌ش سه‌عات كه‌متر بخه‌وی و له نۆ سه‌عاتیش زیاتر بخه‌وی تووشی جه‌ڵته‌ی دڵ ده‌بیت\nبه گوێره‌ی ئه‌نجامی توێژینه‌وه‌كه ئه‌وانه‌ی كه كه‌متر له شه‌ش سه‌عات له 24 سه‌عات ده‌خه‌ون، به ڕێژه‌ی 20% ئه‌گه‌ری تووشبوونیان به جه‌ڵته‌ی دڵ هه‌یه، به به‌راورد له‌گه‌ڵ ئه‌وانه‌ی كه زیاتر له شه‌ش سه‌عات و تا نۆ سه‌عات له 24 سه‌عات ده‌خه‌ون.\nله‌باره‌ی ئه‌وانه‌یشی كه زیاتر له نۆ سه‌عات ده‌خه‌ون، توێژینه‌وه‌كه گه‌یشتووه‌ته ئه‌و ئه‌نجامه‌ی، كه ئه‌وانه‌ی له نۆ سه‌عات زیاتر ده‌خه‌ون، به ڕێژه‌ی 34% ئه‌گه‌ری تووشبوونیان به جه‌ڵته‌ی دڵ زیاد ده‌كات، به‌ڵام ئه‌وانه‌ی زیاتر له شه‌ش سه‌عات ده‌خه‌ون و كه‌متریش له نۆ سه‌عات له خه‌ودا ده‌مێننه‌وه، ڕێژه‌ی تووشبوونیان به نه‌خۆشییه‌كانی دڵ به ڕێژه‌ی 18% كه‌م ده‌بێته‌وه.


ئاژانسی ده نگو باسی کوردستان: كاوه قاسمی كرماشانی خه‌ڵاتی هێلمه‌ن – هێمه‌تی ساڵی 2011ی پێبه‌خشرا\nكاوه قاسمی كرماشانی چالاكی مافی مرۆڤ و رۆژنامه‌نووسی كورد خه‌ڵاتی هێلمه‌ن هێمه‌تی سالی 2011ی له‌لایه‌ن رێكخراوی چاودێرانی مافی مرۆڤه‌وه پێبه‌خشرا.\nرێكخراوی چاودێرانی مافی مرۆڤ، چوار كه‌سی له ئێران خه‌ڵات كردوه كه یه‌كێكیان كاوه قاسمی كرماشانییه.\nئه‌و خه‌ڵاته به‌سه‌ر چالاكانی 23 وڵاتدا دابه‌شكراوه و له ساڵی 2011 دا 44 كه‌س خه‌ڵات كراون. خه‌ڵاتی هێلمه‌ن – هێمه‌ت بۆ رێزلێنان له (لیلیان هێلمه‌ن شانۆنوس ئه‌مریكایی) و (دشیل هێمه‌ت، نوسه‌ر وفیلمنامه‌نووسی ئه‌مریكایی) ده‌درێت به‌و نوسه‌ر و چالاكانه‌ی كه دژ به حكومه‌ته‌كانی وڵاته‌كه‌ی خۆیان بابه‌تیان بڵاوكردۆته‌وه و به‌و هۆیه‌وه كه‌وتۆنه‌ته ژیر فشاره‌وه. كاوه قاسمی كرماشانی له دایك بووی ساڵی 1364ی هه‌تاوی شاری كرماشانی رۆژهه‌ڵاتی كوردستانه و ده‌رچووی بواری یاسایه.\nچالاكییه‌كانی خۆی له سالی 1383 له بواره‌كانی مافی مرۆڤ، ژنان و رۆژنامه‌گه‌ریدا ده‌ست پێكردوه.\nبه‌شی هه‌ره زۆری چالاكییه‌كانی كاوه كرماشانی به‌رگریكردن له مافی زیندانیان سیاسی، دژایه‌تی كردن له‌گه‌ڵ حوكمی ئیعدام، به‌رگری له مافی شارۆمه‌ندان و مه‌سه‌له‌ی كورد له ئێران بووه.\nئه‌و چالاكه مه‌ده‌نیه‌ی كورد ئه‌ندامی "ئه‌نجومه‌نی ژیار"، ئه‌ندامی"كه‌مپه‌ینی یه‌ك میلیۆن ئیمزا بۆ گۆڕینی یاسای هه‌ڵاواردنی"، ئه‌ندامی"ریكخراوی مافی مرۆڤی كوردستان"، ئه‌ندامی"یه‌كێتی دیمۆكراتیكی خوێندكارانی كورد"، ئه‌ندامی"رێكخراوی دانش ئاموخته‌گانی ئێران (ئه‌دواری ته‌حكیمی وه‌حده‌ت) بووه. هه‌روه‌ها كاری رۆژنامه‌وانی كردوه له هه‌واڵنێری چاودێرانی مافی مرۆڤی كوردستان، رادیۆ زه‌مانه، روزئانڵاین و ته‌غییر برای برابری.\nكاوه‌ی كرماشانی له درێژه‌ی سه‌ركوت و گرتن و ره‌خنه‌گران و هاووڵاتیای ناڕازی له دوای هه‌ڵبژاردنی سه‌رۆك كۆماری له ساڵی 1388، رۆژی 14ی رێبه‌ندانی ساڵی 1388 له‌لایه‌ن هێزه ئه‌منیه‌تییه‌كانه‌وه له كرماشان ده‌ستبه‌سه‌ر كرا.\nئه‌و رۆژنامه‌نووسه‌ی كورد، 4 مانگ له به‌نده تاكه كه‌سییه‌كاندا له‌لایه‌ن ئیتلاعاته‌وه ده‌ستبه‌سه‌ركرا و پاشان رۆژی 2ی جۆزه‌ردان به دانانی بارمته‌ی 100 میلیۆن تمه‌نی ئازاد كرا.\nكاوه كرماشانی له‌و ماوه‌یه‌دا خرابوویه ژێر فشاره‌وه بۆ ئه‌وه‌ی دان به‌وه دابنێت جاسووسی كردوه و فیلیمی لێ هه‌لبگیرێته‌وه و پاشانیش حكومه‌ت له ته‌له‌فیزیۆنی ده‌وڵه‌تییه‌وه بڵاوی بكاته‌وه. هه‌روه‌ك زۆرێك له ئیعترافه ته‌له‌فیزیۆنییه‌كانی كۆماری ئیسلامی كه له‌ماوه‌ی سی ساڵی رابردوودا بینراوه.\nپاش ئازادبوونی به‌شێوه‌ی كاتی، له دوو دانیشتنی دادگای ئینقلابی ئیسلامی به تۆمه‌تی "هه‌وڵدان دژی ئه‌منیه‌تی نه‌ته‌وه‌یی" به‌هۆی ئه‌ندام بوونی له رێكخراو مافی مرۆڤ كوردستان"، "پروپاگه‌نده دژی كۆماری ئیسلامی" له رێگای بڵاوكردنه‌وه هه‌وال و راپۆرت و وتاره‌وه و توێژ له‌گه‌ڵ میدیا ده‌ره‌كییه‌كان، هه‌وره‌ها په‌یوه‌ندی له‌گه‌ڵ بنه‌ماڵه‌ی زیندانیان و گیانبه‌ختكردوانی سیاسی دادگایی كراو و سه‌ره‌نجام 5 ساڵ زیندانی له زیندانی دیزڵ ئابادی كرماشان به‌سه‌ردا سه‌پا.\nپاش په‌سند كردنی چوار ساڵ زیندانی له‌لایه‌ن دادگای پێداچوونه‌وه له رۆژی 25 ره‌شه‌مه‌ی ساڵی 1389 ئێرانی به‌جێهێشت و ئێستا له كوردستانی باشوور نیشته‌جێیه.\nبرای آشنائی بیشتر با محافل نفتی و رفت و آمدهای قزلباش به واشنگتن و دوستی با تریتا پارسی و خانواده لورت به مقاله "منوی شام: نفت، اسلحه و معامله بزرگ" نگاه کنید\nتریتا پارسی دلارهای مردم فقیر ایران را به این صورت خرج می‌کند و به عنوانه نماینده مردم ایران لابی گری می‌کند\nله لایه‌ن ئاژانسی ده نگو باسی کوردستان ajansknews kl. ۶/۲۷/۱۳۹۰ ۰۳:۵۳:۰۰ قبل‌ازظهر


کوردیپێدیا - دارا ئارام\n👫 دارا ئارام | پۆل: کەسایەتییەکان | زمانی بابەت: 🏳 کوردیی ناوەڕاست\n- 1963 لە سلێمانی لەدایک بووە.\n- 1985 پەیمانگەی هونەرەجوانەکانی سلێمانی تەواوکردووە.\n- 1991 کۆلیجی هونەری ئۆنتاریۆ- تۆرنتۆ- کەنەدای تەواوکردووە.\n- 1988 یەکەمین پیشانگەی تایبەتی لەمەڵبەندی رۆشنبیری روسی لەشاری دیمەشق.\n- 1990 دووەمین پیشانگەی تایبەتی لە(بی-ئی ئیسماعیل) تۆرنتۆ- کەنەدا.\n- 1991 سێیەمین پیشانگەی تایبەتی لەهۆڵی شارەوانی تۆرنتۆ-کەنەدا.\n- 1992 چوارەمین پیشانگەی تایبەتی گەلەری 306 تۆرنتۆ –کەنەدا.\n- 1993 پێنجەمین پیشانگەی تایبەتی ئەسپەیس گەلەری تۆرنتۆ.\n- 1994 شەشەمین پیشانگەی تایبەتی ئەسپەیس گەلەری تۆرنتۆ.\n- 1994 حەوتەمین پیشانگەی تایبەتی هۆڵی کیچنەر کەنەدا.\n-1994 هەشتەمین پیشانگەی تایبەتی کەنەدیان ستەریچ کۆمیتەی تۆرنتۆ.\n- 1995 نۆیەمین پیشانگەی تایبەتی لەهۆڵی ئەکادیمیای کوردی دیسڵدۆرق ئەڵمانیا.\n- 1996 دەیەمین پیشانگەی تایبەتی لەپراکس گەلەری تۆرنتۆ.\n- 1997 یانزەمین پیشانگەی تایبەتی پراکس گەلەری تۆرنتۆ.\n- 1998 دوانزەمین پیشانگەی تایبەتی مۆستەرگەلەری ستۆکهۆڵم –سوید.\n- 1990 سیانزەمین پیشانگەی تایبەتی نیکۆڵا روکا گەلەری تۆرنتۆ.\n- 2000 چواردەمین پیشانگەی تایبەتی گوینرەمەت گەلەری ستۆکهۆڵم- سوید.\n- 2001 پانزەمین پیشانگەی تایبەت گۆدا گەلەری مۆنتریال- کەنەدا.\n- 2003 شانزەمین پیشانگەی تایبەتی ئێل بی گەلەری کۆپنهاگن- دانیمارک.\n- 2004 حەڤدەمین پیشانگەی تایبەتی پراکس گەلەری تۆرنتۆ.\n- 2005 هەژدەمین پیشانگەیتایبەتی پراکس گەلەری تۆرنتۆ.\n- 2005 نۆزدەمین پیشانگەی تایبەتی لەنس گەلەری تۆرنتۆ نیکۆڵا روی گەلەری تۆرنتۆ.\n- 1985-2005 بەشداری زیاتر لە (40) پیشانگەی هاوبەشدا کردووە لە (سلێمانی، تۆرنتۆ، تۆکیۆ، کۆپنهاگن، ستۆکهۆڵم، ئەمستردام).\n-خاوەنی خەڵاتی پیشبڕکێی ساڵانەی هونەرمەندانی کەنەدی ساڵانی\n(1994-1997- 1999- 2002-2003).\n1. 👁 8000 بارزانی\n2. 👁 Dark Cell\n3. 👁 Destruction Of Wheels\n4. 👁 Heading In Cave\n5. 👁 Heading To Mountain\n6. 👁 ئەنفال 2\n7. 👁 هەڵەبجە\n➕ ئەم بابەتە لەلایەن: (هاوڕێ باخەوان)ەوە لە: Oct 11 2009 5:07PM تۆمارکراوە\n✍ ئەم بابەتە بۆ دواجار لەلایەن: (مانو بەرزنجی)ەوە لە: May 19 2015 1:56PM باشترکراوە\n👁 ئەم بابەتە 13,601 جار بینراوە\n📷 فایلی وێنە 1.0.1 17 KB Oct 11 2009 5:07PM هاوڕێ باخەوان


پێبەند بوونی بەغدا بە گەمارۆکانی ئەمریکا دژی ئێران پێشێل کردنی سەروەری عێراقە - Mehr News Agency\nAP ١٣٩٨ Ordibehesht ٤ ١٠:٢٨\nNews Code 26194\nبە ڕاپۆرتی ئاژانسی هەواڵی میهر لە هەواڵدەری مەدار، بەها ئەعەرەجی، جێگری پێشووری سەرۆک وەزیرانی عێراق بە دەرکردنی بەیاننامەیەک، کاردانەوەی بە بڕیارەکانی ئەم دواییەی دەوڵەتی ئەمریکا لە سەر درێژ نەکردنەوەی مۆڵەتی کڕینی نەوت لە ئێران نیشان دا.\nئەعرەجی لە ئەو بەیاننامایەدا بە ئاماژە بە ئەوەی کە بڕیاری ئەم دواییەی ئەمریکا تاک لایەنە بووە و لە لایەن نەتەوە یەکگرتووەکانەو پەسەند نەکراوە، جەختی کرد: پێبەندی عێراق بە بڕیاری ئەم دواییەی ئەمریکا لە سەر درێژ نەکردنەوەی مۆڵەتی کڕینی نەوت لە ئێرانی، پێشێل کرانی دەسەڵاتی نەتەوەیی عێراق و سەرپەرشت زانینی ئەمریکا بە سەر ئەو وڵاتە وەسف کرد.\nجێگری پێشووی سەرۆک وەزیرانی عێراق لەم بارەوە زیادی کرد: پێبەند بوونی برێک لە وڵاتەکان بە بڕیاری ئەم دواییەی ئەمریکا بە هۆی هۆکاری سیاسییە نەک مافی لە حاڵێکدا کە ئاوەها هەوڵێک لە گەڵ سیاسەتی نوێی عێراق بۆ کردنەوەی دەرکەی ئەو وڵاتە بە رووی هەموو دراوسێکانی لە درێژەی بەدی هێنانی بەرژەوەندی نەتەوەیی، تەبا نییە.\nئەعرەجی لە کۆتایی بەیاننامەکەی خۆیدا وتیشی: تەواوی لایەنە سیاسییەکان چ ئەوانەی لایەنگرن و و چ ئەوانەی کە دژبەریشن، ئەبێ پاڵپشتی دەوڵەتی عێراق بن بۆ درێژەدان بە دانوستان لە گەڵ ئێران بۆ سەربەخۆ کردنەوەی ئەو وڵاتە لە بڕیاردانەکان.


17:49 - 14 خاکەلێوه 2716\nکوردستان میدیا: مستەفا هیجری سکرتێری گشتیی حیزبی دێموکراتی کوردستانی ئێران لە وتووێژ لەگەڵ ماڵپەڕی باسنیوز ڕایگەیاند کە خەباتی چەکداریمان ڕەت نەکردووەتەوە، بەڵکو وەکوو شێوەیەک لە خەبات بەکاری دێنین بۆ بەدەستهێنانی مافەکانمان لە ڕۆژهەڵات.\nسکرتێری گشتیی حیزبی دێموکرات هەروەها ئەوەشی خستووەتە ڕوو کە بەهۆی هەلومەرجی سیاسی لە لایەک و هاتنە پێشەوەی بارودۆخێکی‌تر لە هەرێمی کوردستان، بۆ ئەوەی ڕێژیمی کۆماری ئیسلامیی ئێران کێشە بۆ هەرێمی کوردستان دروست نەکات، بەشێوەیەکی جیددی خەباتی چەکداریمان ڕاگرتووە.\nهیجری سەبارەت بە نەبوونی بەرەیەکی یەکگرتوو لە نێوان حیزبەکانی ڕۆژهەڵاتدا باسی لەوە کرد ئێستا بەشێوەیەکی گشتی لە نێو هێزە کوردییە ئۆپۆزسیۆنەکانی ڕۆژهەڵات کێشە و جیاوازی بیروبۆچوون نییە لە بارەی پێوەندی لەگەڵ ئێران، بەڵكو لەبارەی مافەكانی نەتەوەی کوردەوە هاوڕاین و لە زۆر شتیشدا هاوکاری یەکترین.\nهەروەها باسی لەوە کرد ئێمە وەکو بەرەیەکی یەکگرتوو نین، بەڵام هیچ کێشەیەک لەنێوانماندا نەماوە. ئێستەش لەگەڵ کۆمەڵەی زەحمەتکێشانی کوردستانی ئێران هاوپەیمانیمان هەیە.\nمستەفا هیجری باسی لەوەش کرد کە لەلایەکی دیکەشەوە ناکرێت هەموو بەرنامەکانمان ڕابگرین تا ئەو لایەنەی کە لە حیزبی دێموکرات جیابووەتەوە لەگەڵیان یەک بگرینەوە یان تا ئەو کاتەی بەرەیەک پێک بێت.\nبەڵکو پێمان وایە کە دەبێت هەر کامێکمان بەپێی بەرنامەکانی خۆمان بچینە پێش لە دژی ئێران. لەگەڵ ئەوەشدا هەوڵ بدەین بۆ لێک نزیکبوونەوەی زیاتر لەگەڵ ئەو برادەرانەی کە لەئێمە جودابوونەتەوە و لەگەڵ لایەنەکانی تریش دەبێ هەردوو تێکۆشان بەیەکەوە بچێتە پێشەوە.


مۆنگۆل یان مەغۆل (بە مۆنگۆلی: МонголчуудMongolchuud بە ئینگلیزی: Mongols)، گروپێکی ڕەگەزییە کە ئێستا لە مەنگۆلیا و کۆماری گەلی چین و ڕووسیا دەژین. سەرەتا لە ناوەڕاستی ئاسیاوە و لە ناوچەیکدا کە بە مەنگۆلیا ناسراوە پەیدابوون، مەنگۆلی بەھەموو ئەو کەسانە دەڵێن کە بە زمانی مۆنگۆلی قسە دەکەن و لە ناویشیاندا گەلی (کالمیک) کە لە خۆرھەڵاتی ئەورووپا دەژین. ھێشتا بنەڕەتی زمانی مۆنگۆلی دیاری نەکراوە، ھەندێک لە زانایانی بواری زمان ڕایان وایە لە زمانی تانگۆسییەوە ھاتووە کە بەشێکە لە (تای)، ھەندێکیش ئەیگێڕنەوە بۆ کاریگەری زمانی سیبیری کۆن. سەرەتا ناوی مەغۆل لە سەردەمی فەرمانڕەوایی بنەماڵەی تانگی چینی لە سەدەی ھەشتەمدا دەرکەوتوە، بەشێوەیکی دیارتر لە سەدەی ١١ و لە سەردەمی فەرمانڕەوایی کاسایدا دەرکەوتون، کۆمەڵێک ھۆزی بچووک ھە بوون کە لە دەوروبەری ڕووباری (ئۆنون) ی بڵاوبونەتەوە کەئێستا دەکەوێتە نێوان ڕووسیا و مەنغۆلیاوە. زۆربەی زۆری ھۆزەکانی مەغۆل و تەتەر لەسەر دەستی جەنگیزخان دا یەکیان گرتووە. ئێستا مەغۆلەکان لە نێوان مەنغۆلیا و چین و ڕووسیا و ئاسیادا دەژین، کەمینەیەکیشیان لە ئەفغانستان دەژین وەک ھازارایییەکان، کە بەمەزھەب شیعەن و ھەندێکیشیان لە ئێران دەژین. یەکگرتنی مەغۆلەکان و پڕۆسە داگیرکارییەکانیان: تا ئەوکاتەی جەنگیزخان دەردەکەوێت ھۆزە مەغۆلییەکان پەرتەوازەو ناکۆک بوون و لە نێوان خۆیاندا لە شەڕدا بوون، بەڵام جەنگیزخان توانی ھۆزەکانی مەغۆل و تەتاریش یەکبخات، بەمەش بوونە لەشکرێکی بەھێز و سەرەتا باکووری چینیان داگیر کرد و پاشان بەرەو خۆراوا ڕۆشتن و وڵاتی خوارزمیان تێکشکاند کە میرنشینێکی ئیسلامی بوو، پاشان وڵاتی ئەودیو ڕووبار و خوراسان و فارسیان داگیر کرد. پاشان دەوڵەتی مەغۆلی بووبە سێ بەشەوە، بەشی باشووری خۆرئاوای بەر (ھۆلاکۆ) کەوت، سوپاکەی ھۆلاکۆ بەردەوام بوو لەداگیرکاری تا توانیان لە ساڵی ١٢٥٨ زاییندا بەغدای پایتەختی خەلافەی ئیسلامی داگیر بکەن و خەلیفەی عەباسی بکوژن، پاشان وڵاتی شامیان داگیر کرد و ساڵی ١٢٦٠چوونە ناو دیمەشقەوە، لەم کاتەدا ھەواڵی مردنی خاقانی مەزنی مەغۆلەکان کەناوی (مەنکۆخان) بووە پێدەگات، بۆیە سەرجەم منداڵ و نەوەکانی جەنگیزخان بانگدەکرێنەوە بۆ ئەنجومەنی شورای مەغۆلی، بۆ ئەوەی خانێکی مەزن لە جێی ئەو دەسنیشان بکەن، ھۆلاکۆ کە برای مەنکۆخان دەبێت و یەکێکیش دەبێت لەوانەی کە کاندیدە بۆ ئەوەی بکرێتە خانی مەزن، لەگەڵ زۆرینەی سوپاکەیدا دەگەڕێتەوە بۆ قەراقۆرمی پایتەختی مەنغۆلیا، بەڵام بەشێکی بچووکی سوپاکەی بەسەرۆکایەتی (کەتەبغا) لەولاتی شام دەھێلێتەوە، کە (تەبغا) ھێرش دەکاتە مەمالیک لەوڵاتی میسر و لە جەنگی عەین جالوتدا لە بەرامبەر مەمالیکدا کە لەلایەن سەیفەدین قتزەوە سەرۆکایەتی کراوە تێک دەشکێت. ئەمەش یەکەمین تێکشکانی مەغۆل بووە لە پڕۆسە داگیرکارییەکانیدا.\nزۆرینە: بوودیزم، شامەنیزم\nکەمینە: ئیسلامی سوننە، کڵێسای ڕۆژھەڵاتی، پرۆتێستانت\nسەرەتای ھێرشکردنی مەغۆلەکان بۆ کوردستان لە ساڵی ١٢٢١ی زایینی کە چەند ناوچەیەکیان لە کوردستان داگیر کرد و سەرەرای ئەوە دانیشتووانی کوردستان بە توندی بەرپەرچی ھرشەکانیان دایەوە و مەغۆلەکانیان وەستاند، لە ساڵی ١٢٣٢ی زایینی مەغۆلەکان سوپایەکی گەورەیان ئامادە کرد بۆ ھێرشکردن بۆ شارەزوور و ھەولێر بەڵام کوردەکان بە یارمەتی خەلێفەی عەباسی توانیان ھێرشەکانی مەغۆلەکان بوەستێنن پاشەکشەیان پێبکەن. پاشان لە ساڵی ١٢٤٣ی زایینی مەغۆلەکان ھێرشیان کردەوە سەر شارەزوور و خەڵکی زۆریان کوشت و زۆر شوێنیان کاول کرد، و لەو کاتەدا خەڵکانکی زۆر ڕوویان کردە وڵاتی شام، دوای ئەمانە مەغۆلەکان بە سەرکردایەتی ھۆلاکۆ ھێرشیان کردە سەر بەغدا، و لەو کاتەیا کرماشان (رۆژھەڵاتی کوردستان) لەبەر ئەوەی کەوتبوە سەر ڕێگای ھێرشکردن بۆ بەغدا و توانی داگیری بکات دوا خەلافەی عەباسی (اللمستعصم باللە) بکوژن. ھەر لە ھەمان ساڵ ھۆلاکۆ لەشکرێکی گەورەی بە سەرکردایەتی (ئەرقیتۆنویان) نارد بۆ گرتنی قەڵای ھەولێر، بەڵام کوردان توانیان بۆ ماوەی ٦مانگ ڕووبەروی لەشکری مەغۆلەکان بوەستن، بەڵام بەھۆی حاکمی مووسڵ ئەو سەردەمە کە ناوی (بدرالدین لٶلٶ) بوو توانیان بگەنە ناو قەڵاکەو کوشتاری گەورە بکەن. ئینجا بەرەو باکوور ڕۆشتن و شاری (میافارقین) یەکێک لەو شارە کوردیانەی باکوور بوو کە بە سەرکردایەتی مەلیک کامیل توانی دوومانگ لەشکری مەغۆلەکان بوەستێنێ.\nیاسای مەغۆلەکان مەغۆلەکان کاتێک ئیمبراتۆرییەتییەکی مەزنیان دامەزراند، توانیان لە ڕێگای ئەو یاسا توندوتیژ و تۆکمانەوە بەڕێوەی ببەن کە جەنگیز خان کۆی کردبونەوەو کردبونییە یاسای بنەڕەتی دەوڵەتەکەی. ئەوەی پێویستە ئاماژەی پێبکەین ئەوەیە کە وشەی یاسا لە بنەڕەتدا مەغۆلییەو لە وشەی (دزاساقی) مەغۆلییەوە ھاتووە کە بەو تەشریع و یاسایانە وتراوە جەنگیزخان کۆی کردونەتەوەو پێشی خستون و کردویەتی بە یاسای بنەڕەتی ئیمبراتۆرییەتەکەی.\nوەرگیراو لە «https://ckb.wikipedia.org/w/index.php?title=مەغۆل&oldid=902865»\nدواجار لە ١٥:٣٨ی ٥ی شوباتی ٢٠٢٢ دەستکاری کراوە


نزار سورچی : لێژنەکانمان سەردانی ئەو شوێنانە دەکەن بەھۆی ھێرشەکانی ئێران و تورکیا زیانیان بەرکەوتووە\nتوێژەرێکی کاروباری خۆرهەڵاتی ناوەڕاست: دەستکەوتەکە شتێکی هەمیشەیی نییە\n2020-06-30 [05:23 AM]\nئەندامێکی پەرلەمانی کوردستان کوردستان باس لەوە دەکات بەیانی ئەمرۆ لێژنەکەمان لە بارەی لەشکرکێشی سوپای تورکیا و تۆپ بارانی ئێران کۆبونەوەێکی ئەنجام دا بڕیار دراوە لەو بارەیەوە سێ لێژنە پێک بھێنرێ سەردانی ناوچە زیان لێکەوتووەکان بکەن .\nنزار سورچی ئەندامی لێژنەی ناوخۆ و ئاسایش و ئەنجومەنە خۆجێیەکان بە ئاژانسی ھەوالی زاگرۆسی راگەیاند ئەمرۆ لە کۆبوونەوەێکی ھاوبەش لەگەل لێژنەکانی پێشمەرگە و پەیوەندییەکانی پەرلەمان کۆبوونەوە لە بارەی ھێرشەکانی سوپای تورکیا و ئێران بڕیار درا سێ لێژنە پێک بھێنرێت ھەر لێژنەێک لە پێنج ئەندام پێک دێت سەردانی ھەرسێ پارێزگاکانی ھەرێمی کوردستان بکەن بە تایبەت ئەو شوێنانەی زیانیان بەرکەوتووە .\nنزار سورچی راشیگەیاند ئەو لێژنانە کە سەردانی ئەو شوێنانە دەکەن ڕاپۆرتێکی تێرتەسەل پێشکەش بە سەرۆکایەتی پەرلەمان دەکرێت تاوەکوو زیاتر ئاگاداری ڕەشی ئەو شوێنانەبین ھەر کاتێک راپۆرتی لێژنەکان ئامادە کرا پێشکەشی سەرۆکایەتی پەرلەمان دەکرێت ئەوکات دانیشتنی پەرلەمان لەسەر ئەو تەوەرە سەرۆکایەتی پەرلەمان بڕیاری لەسەر دەدات .\nسورچی گوتیشی ھێرشەکانی ولاتانی دراوسێ بەھۆی بوونی ھێزەکانی پەکەکە یە لەو شوێنانە بۆیە دەبێت پەکەکە مورعاتی خەلکی ناوچە سنورییە گوند نیشینەکان بکات و لەو شوێنانە بکشێنەوە تاوەکوو بیانوو نەدرێتە دەست سوپای تورکیا .


Diplomatic Magazine | نازناوە ئاینییەکانی شیعە لە ناو چەقی ململانێ سیاسییەکاندا\nمێزەر لەسەرنانی نەوەیەکی ئایەتوڵا خومەینی هەرای نایەوە\nنازناوە ئاینییەکانی شیعە لە ناو چەقی ململانێ سیاسییەکاندا\nن: روحوڵا فەقیهی\nلە ئێران، رێورەسمی لەسەرنانی مێزەر بۆ ئەحمەد خومەینی، کوڕی حەسەنی کوری ئەحمەدی کوری ئایەتوڵا خومەینی دامەزرێنەری کۆماری ئیسلامی ئێران، بووە هۆی دروست بوونی چەند مشتومڕێک لەسەر پیاوانی ئایینی شیعە، رێورەسمە نەریتێکە کە مێزەرەکەی تێدا پێبەخشرا لە بارودۆخێکدایە کە ناونیشانە ئایینییەکان لە وڵاتەکەدا زیاتر بەهۆکاری سیاسی دەبەخشرێت تاکو بە لەبەرچاوگرتنی پلەی زانستی. لەڕاستیدا هەموو کۆمەڵ و گووپ و حیزبەکان ئەم پلە ئایینییە شیعییە بۆ بەرژەوەندی سیاسی خۆیان بەکاردەهێنن. بەڵام ئایا هەمیشە بەم شێوەیە بووە لە ئێران؟\nپێش چوونە ناو گفتوگۆ لەبارەی بە سیاسی کردنی نازناوە ئایینییەکان، لەوانەیە ئەوە باشتربێت کە بنەڕەتەکەیان ڕوونبکەینەوە. بەشێوەیەکی گشتی، پیاوانی ئایینی شیعە دابەشدەبن بۆ پێنج جۆر: سیقەت ئەلئیسلام، حوججەت ئەلئیسلام، حوججەت ئەلئیسلام وەلموسلیمین، ئایەتوڵڵا وە ئایەتوڵڵا ئەلعوزما.\nپێش فەرمانڕەوایی پەهلەوییەکان(١٩٢٥-١٩٧٩)، نازناوەکانی وەک ئایەتوڵا و سیقەت ئەلئیسلام بە شێوەیەکی سەرەکی وەک ڕێز بەکارئەهێنران، ئەویش زۆر بەکەمی و بۆ ژمارەیەکی کەمی زانا ئیسلامییە دیارەکان. بۆ نمونە، محەمەدی کوڕی یعقوبی کولەینی (٨٦٤-٩٤١) زانایەکی دیاری شیعی بوو وە کۆکەرەی فەرمودە بوو. کۆکراوەی فەرمودەکانی لە کتێبی کیتاب ئەلکافی رێکخستووە، کە لەلایەن شیعەکان و سوننەکانەوە ڕێزلێگیراوە، نازناوی سیقەت ئەلئیسلامی پێ بەخشی کە بەمانای (باوەڕپێکراوە لەلایەن ئیسلامەوە) دێت.\nلەڕاستیدا، تاوەکو ئەمڕۆ، زانایانی ئیسلام بەگشتی ئاماژە بە کولەینی دەدەن کاتێک باسی سیقەت ئەلئیسلام دەکەن. هەروەها نمونەیەکی دیکە هەیە، حامید محەمەد محەمەد غەزالی بەڕەگەز ئێرانی، کە یەکێکە لەهەرە فەیلەسوف و یاسایی و پیاوە ئایینییە دیارەکانی سوننە. کە زۆر جار بە حوججەت ئەلئیسلام ئاماژەی پێکراوە، کە بەمانای (بەڵگەی ئیسلام) دێت.\nبەشێوەیەکی گشتی، پیاوانی ئایینی شیعە دابەشدەبن بۆ پێنج جۆر: سیقەت ئەلئیسلام، حوججەت ئەلئیسلام، حوججەت ئەلئیسلام وەلموسلیمین، ئایەتوڵا، ئایەتوڵڵا ئەلعوزما.\nلە سەردەمی قاجارەکاندا(١٧٩٤-١٩٢٥) وە سەرەتای پەهلەویەکانیش، زۆرێک لە زانا پایە بەرزەکان و پیاوە ئایینییە گەورەکان لە ئێران بە نازناوی ئاسایی ئاماژەیان بۆ دەکرا. وەک (شێخ) کە بۆ ڕێز بەکارئەهێنرا بۆ ئاماژەدان بەو پیاوە ئایینییانەی کە ناچنەوە سەر پێغەمبەر محەمەد (د.خ).\nلە ساڵی ١٩٢١، شێخ عەبدولکەریم حائیریی یەزدی، مامۆستایەکی پایەبەرز لە شاری پیرۆزی کەربەلا لە عێراق، کە قوتابخانایەکی دینی سەرکەوتووی دامەزراندبوو لە شاری ئەراک لە ناوەڕاستی ئێران، قوتابخانەی قومی ئایینی دامەزراند. ناسراوە بە (ئایەتوڵڵای دامەزرێنەر)، هەستا بەڕێکخستنی کاروباری قوتابخانە ئایینییەکان، و بە ستانداردکردنی وانەکان و پلەوپایەکان.لەو کاتەوە نازناوە ئاینییەکان بە گوێرەی بەدەستهێنانە زانستیەکان دەبەخشرێت. جێی ئاماژەیە کە دامەزرێنەری کۆماری ئیسلامی ئێران، ئایەتوڵڵا خومەینی، یەکێک بووە لە قوتابییەکانی حائیری یەزدی.\nئەمڕۆ، پێویستە قوتابیانی زانستە ئاینییەکان لە قوتابخانەکانی ئێران کۆرسی جیاواز تێپەڕێنن بۆ بەدەستهێنانی ناونیشانە یەک لە دوای یەکەکان. بۆ نمونە، قوتابییە تازەکان وە ئەوانەی کە ئەو کۆرسانە دەخوێنن کە بە ` سەرەتایی` ئاماژەیان پێ دەکرێت ناونیشانی` سیقەت ئەلئیسلام` یان پێ دەبەخشرێت، هەرچەندە زۆر بەکەمی بەکار دەهێنرێت لە ئێرانی هاوچەرخدا. ناونیشانی حوججەت ئەلئیسلام بەکاردەهێنرێت بۆ ئەو پیاوە ئاینییانەی کە پلەی`سەرەتایی` دەبڕن و دەچنە پلەی `دەرەکی`، کە دەست دەکرێت بە خوێندنی فیقهی پێشکەوتو (اجتیهاد). پلەی ئایەتوڵڵا، کە بە مانای`` بەڵگەی خودا`` دێت، دەدرێت بەوانەی کە پلەی` دەرەکی` دەبڕن، کە پێیان دەوترێت فقهای ئیسلام (مجتهید). وە لە کۆتاییدا، کۆتا پلەی ئایەتوڵڵا ئەلعوزما هەیە (ئایەتوڵڵای گەورە)، کە دەتوانێت فەتوا دەربکات بۆ جێبەجێ کردنی شەریعەتی ئیسلامی.\nلەو کاتەوەی کە شۆڕشی ئیسلامی ڕوویداوە لە ساڵی ١٩٧٩وە، هەردوو پارێزکارەکان و ڕیفۆرمخوازەکان هەوڵیانداوە سوود لەم نازناوانە وەرگرن بۆ بچوککردن یان گەورەکردنی سەرکردەکانیان لە کۆمەڵگەدا. بۆ نموونە، زۆرکات توندڕەوەکان بە حوججەت ئەلئیسلام ئاماژەیان بە سەرۆکی پێشوو ئەکبەر هاشمی ڕەفسەنجانی دەکرد پێش وەفاتی لە سەرەتاکانی ساڵی ٢٠١٧، لە کاتێکدا کە ڕیفۆرمخوازەکان و پارێزکارە واقیعبینەکان یە ئایەتوڵڵا ناویان دەبرد. ڕەفسەنجانی، کە دوو خول سەرۆک بوو، ڕەمزی میانڕەوەکانی ئێران بوو وە لەلایەن ڕیفۆرمخوازەکانەوە ڕێزی لێ دەگیرا، بەتایبەت لە ساڵانی دواییدا.\nئێستا ئایەتوڵڵای گەورە یوسف سانعی، کە کەوتووەتە بەر هێرش لەپاش لێپرسینەوەی لەسەر ئەنجامەکانی هەڵبژاردنە سەرۆکایەتییە کێشە لەسەرەکە ی ساڵی ٢٠٠٩، لەلایەن توندڕەوەکانەوە بە شێخ بانگ دەکرێت، کە ئەمەش بە سادەیی ڕێگەیەکە بۆ بچوککردنی. هەرچۆنێک بێت، ڕیفۆرمخوازەکانیش هەمان یاری ئەنجام دەدەن – وە بەتایبەتی لە تۆڵەکردنەوەدا.\nتەنانەت ئێستاش، ئایەتوڵڵای گەورە یوسف سانعی، کە کەوتووەتە بەر هێرش لەپاش لێپرسینەوەی لەسەر ئەنجامەکانی هەڵبژاردنە سەرۆکایەتییە کێشە لەسەرەکە ی ساڵی ٢٠٠٩، لەلایەن توندڕەوەکانەوە بە شێخ بانگ دەکرێت، کە ئەمەش بە سادەیی ڕێگەیەکە بۆ بچوککردنی. هەرچۆنێک بێت، ڕیفۆرمخوازەکانیش هەمان یاری ئەنجام دەدەن – وە بەتایبەتی لە تۆڵەکردنەوەدا.\nحەسەن کوری ئەحمەد کوری ئایەتوڵا خومەینی\nهەندێک جار، ناونیشانە گەورەکان وەک ئایەتوڵڵا دەدرێت بەو پیاوە ئاینییانەی کە دانراون لە پۆستە ئاینییە بەرزەکاندا یان هەڵدەبژێردرێن بۆ سەرۆکایەتی. ئەم کارەش زیاتر لەناو کەسایەتییە توند و پارێزکارەکاندا هەیە. بۆ نمونە، پێش هەڵبژاردنی سەرۆکایەتی لە ساڵی ٢٠١٧، کاندیدی موحافیزکرەکان ئیبراهیم ڕەئیسی لە سەرەتادا بە `حوجەت ئەلئیسلام` ناودەبرا، بەڵام ڕاگەیاندنەکانی توندڕەوەکان وەک دەزگای هەواڵی تەسنیم و فارس دەستیانکرد بە ناوهێنانی وەک` ئایەتوڵڵا`.\nئەم پرۆسەی بە ئاشکرا پلە بەرزکردنەوەیەی، لەدوای کاندیدکردنی بۆ پۆستی سەرۆکایەتی، لەدوای دامەزراندنی وەک سەرپەرشتیاری مەزارگەی پیرۆزی ئیمام ڕەزا لە شاری مەشهەد لە ساڵی ٢٠١٦ دەستی پێکرد. ئەم ئۆفیسە کۆنترۆڵی ئاستانەی قودسی ڕەزەوی دەکات، کە یەکێکە لە دەوڵەمەند ترین دامەزراوەکان لە ئێران. وە بە سیفەتی هەڵبژێردراوی تەواوی پارێزکارەکان لە هەڵبژاردنەکانی ساڵی ٢٠١٧ دا، ڕەئیسی ١٦ ملیۆن دەنگی بەدەست هێنا، بەڵام لە لایەن حەسەن ڕۆحانییەوە شکستی پێ هێنرا، کە ٢٣ ملیۆن دەنگی بەدەست هێنابوو.\nبە سیاسی کردنی ناونیشانە ئاینییەکان، لەگەڵ بەکارھێنانیان بۆ بچوککردنی دوژمنەکان یان گەشتنیان بە پۆست، بەبێ مشتومڕ نەبووە. لە ڕاستیدا ئەم بەکارهێنانانە ڕەخنەی لێ گیراوە لەلایەن ئایەتوڵڵایانی گەورەوە وەک وەحید خوراسانی و کۆچکردوو عەبدولکەریم موسەوی ئەردەبیلی.\nبۆ زاڵبوون بەسەر ئەم ئاڕاستە و بەربەرەکانێی نێوان پیاوانی دین، ژمارەیەک لە ئایەتوڵڵایانی گەورە، لەگەڵ عەلی سیستانی، فەرمانیان بە نوسینگەکانیان کردووە بە لابردنی وشەی` ئایەتوڵڵای گەورە` بە ناوەکانیانەوە لە سایتە فارسییەکانیاندا. لە کاتێکدا ئەم لێپرسینەوانە ڕێزیان لێ گیراوە، بەڵام بە ئاشکرا شکستیان هێناوە لە وەستاندنی ویستی یاری کردن بە ناونیشانە ئاینییەکانەوە. لە ڕاستیدا، بۆ کۆتایی هێنانی بە سیاسی کردنی ناونیشانە زانستییەکان، پێویستە بڕیاری جێگیر و یەکلاییکەرەوە هەبێت لەلایەن قوتابخانە ئاینییەکانی قوم و پێگەی گشتی ئایەتوڵڵایانی گەورە لە دژی خراپ بەکارهێنانیان.\nسەرەڕای کاریگەرییە خراپەکانی ئەم کارانە، وا دەردەکەوێت کە گروپێکی دیاریکراو سودی لێ ببینێت: ڕۆژنامەنووس و شیکەرەوە سیاسییەکان. بۆ زانینی کام پیاوی ئاینیی دیاریکراو گروپ و لایەنی سیاسی هەوڵدەدەن دیاری بکەن بۆ هەڵبژاردن- ئەگەر هەڵبژاردنی سەرۆکایەتی یان ئەنجومەنی ئەزموونداران، یان تەنانەت لە ناوخۆی حیزبدا بێت- تەنها پێویستە سەیری خێرا چوونە پێشی پلە دینییەکانی کەسێک بکەیت وە ڕێگەی بەدەستهێنانی ئەو پلەیە.


10/15/2019 10:37:00 AM 1229 جار خوێندراوەتەوە\nئەمڕۆ ئیداره‌ی خۆبه‌ڕێوه‌به‌ری رۆژئاوای کوردستان لە جەنگدایه دژ بە داگیرکاری سوپای تورک و گروپە توندڕەوە هاوپەیمانەکانی. بەمەش یەکێک لە سەرکەوتووترین ئەزموونەکانی خۆبەڕێوەبەری کە لە کارەساتی جەنگی چەند ساڵەی سوریادا بووە بە دورگەی سەقامگیری، له‌به‌رده‌م هه‌ڕه‌شه‌ی جددیدایه. تایبەت بەم ئەزموونە دوو خاڵی گرنگ هەن. یەکەم، کورد لە رۆژئاوای کوردستان پێکەوە گرێدراو نەبوو و خاوەنی زەوییەکی پێکەوە بەستراو نەبوو لە رووی جوگرافیەوە. دروستکردنی کیانێكی تری كوردستانی لەو ناوچە پەرتەوازەیە جێگەی ئومێدی گەورەیە. دووەم، رۆژئاوا دەرفەت بوو کە گرێی جیۆپۆلەتیکی کورد لە ناوچەکەدا لە نەبوونی سنور بە دەریاوە چارەسەر بکات. روئیای ئێمە وا بوو بە پشتیوانی کوردو بەتایبەت هەرێمی کوردستان ئەو خەونە دوور نەبوو لە بەدیهاتن. لەوەش زیاتر تۆلرانسی ئیتنی و دینی لە پێکەوە ژیانی عەرەب و کوردو تورکمان و ئاشوری و مەسیحی و ئێزیدی بەردەوام جێگەی بایەخ و سەرنجی کۆمەڵگەی نێودەوڵەتی بووە.\nبەرگریکردنی موعجیزەئاسایی کورد لە کۆبانێ لە شەڕی دژی داعش و سەرکەوتنی کوردو ئەو گیانبەختی و پاڵەوانێتیەی کە شەڕڤانانی یەپەگەو یەپەژە بوو کە کوردی کرد بە کارەکتەری سەرەکی جەنگی رووبەڕووبوونەوەی داعش. شکستی داعش لە داستانی کۆبانی-وەو لەسەر دەستی کورد دەستی پێکرد. لەمەشدا هێزی پێشمەرگەی کوردستان دەوری گرنگی هەبوو پاش ئەوەی بۆ یەکەمجار پەرلەمانی کوردستان بڕیاری ناردنی هێزی پێشمەرگەی بۆ پشتیوانی کۆبانی دەرکرد.\nیەکێك لە تایبەتمەندییه‌كانی تری ئەزموونی رۆژئاوا کە دەگمەن و پڕبایەخ بوو بەشداری ژن بوو شان بە شانی پیاو لە جەنگ و حوکمڕانیدا. ئەمەش لە رۆژهەڵاتی ناوەڕاستدا تەواو نوێ بوو. بەتایبەت کە لە ناوچەکەدا ژن لە رووی سیاسی و ئابوری و سەربازی و کلتورییەوە لە پەراوێزدان. بە شێوەیەک وێنەی شەڕڤانانی ژن بوو بە رەمزی رووبەڕووبونەوەی تیرۆر.\nئێمە لە خولی چوارەمی پەرلەمانی کوردستان بەم روانین و سیاسەتەوە لە رۆژئاوامان دەڕوانی. بۆ پشتیوانی تەواوی رۆژئاوا هەموو هەنگاوێکمان نا. وەک نموونە، پەرلەمانی کوردستان کانتۆنەکانی رۆژئاوای بە رەسمی ناساند، لە تەواوی گوتارو کۆبونەوە دیپلۆماسیەکان رۆژئاوا یەکێک بوو لە خەمە گەورەکانمان لەپێناو بەدەستهێنانی پشتیوانی نێودەوڵەتی بۆ شەڕی دژە تیرۆر بۆ گەشەپێدان و ئاوەدانکردنەوە دوای جەنگ. بە رادەیەک هەمیشە ناوی کۆبانی و شەنگال و جەلەولاو ناوچەکانی دیکەی بەرەی جەنگ لەگەڵ داعش پێکەوە بوون و لە یەک رستەدا بوون. لەناو ئەم پشتیوانیانەدا رۆژی بڕیاردان بۆ ناردنی پێشمەرگە بۆ پشتیوانی لە کورد لە رۆژئاوا، بەتایبەت لە کۆبانی، یادەوەرییەکی لەیاد نه‌كراوه. هەستێکی هیوابەخش بوو چونکە بۆ یەکەمجار لە مێژووی کورددا بڕیارماندا هێزی پێشمەرگەی بەشێک لە کوردستان، هەرێمی کوردستان، بە ناو بەشێکی دیکە لە کوردستان، باکوری کوردستان، بنێرین بۆ یارمەتیدانی بەشێکی دیکە لە کوردستان، رۆژئاوای کوردستان. جاران هەمیشە دوژمنانی گەلی کورد گەلەکۆمەیان لەسەر کورد دەکرد. بەڵام بۆ ئەم جارە کورد توانی وەک نەتەوە بڕیار بدات دژ بە دوژمنانی گەلی کورد بەتایبەت داعش. ئەمەش لەسەر بنەمای بەرژەوەندیی باڵای نەتەوەیی بوو نەك حزبی.\nبەهەمان شێوە پشتیوانی مرۆیی لە رۆژئاوای کوردستان کرا چ لە باکورو چ لە هەرێمی کوردستانەوە. هەروەها دەرگای پەرلەمانمان كرده‌وه بە رووی هەموو هێزەکاندا لە هەر چوار پارچەی کوردستان و پەرلەمان بوو بە ماڵی هەموو کوردستانییان. ئەم هەڵوێستانەی پەرلەمانی کوردستان بێ باج نەبوون. بەڵکو هەندێ لە دەوڵەتانی ناوچەکەی بێزارو نیگەران کرد بوو. بۆ یەکەمجار ئاشکرای دەکەم، کونسوڵی گشتی پێشووی تورکیا لە هەرێمی کوردستان راستەوخۆ پەیامی نیگەرانی تورکیای گەیاندە سەرۆکایەتی پەرلەمانی کوردستان. بەڵگەنامەش هەیە پێش رێگری لێکردنیشمان بۆ گه‌ڕانه‌وه بۆ هه‌ولێر، ئه‌م کاری بۆ گۆڕینی سەرۆکایەتی پەرلەمانی کوردستان کردووە. ئەڵبەت هیچ ئەم رێکارانە رێگر نەبوون لەوەی پەرلەمان بەردەوام بێت لە نوێنەرایەتی کردنی گەلی کوردستان تەنانەت پارچەکانی دیکەش.\nئەمڕۆ رۆژئاوای کوردستان دیسان لە جەنگدایەو لەژێر هێرشی داگیرکاری تورکیادایە. پاش خیانەتی دۆناڵد ترەمپ بە بڕیاری لە ناکاوی بۆ کشاندنەوەی سەربازەکانی ئەمریکا لە سنوری باكوری رۆژهەڵاتی روباری فورات و هەڵکردنی گڵۆپی سەوز بۆ هێرشی سوپای تورکیاو گروپە توندڕەوەکانی نزیک لە تورکیا بۆ سەر رۆژئاوا. جێگەی خۆیەتی له چه‌ند خاڵێكدا بە کورتی باس لە رۆڵی ئەمریکا بکەین لە رۆژئاوا.\n١. دوای ئەزموونێکی شکست خواردووی تاڵ لەنێوان کۆمەڵگەی نێودەوڵەتی، بەتایبەت ئەمریکا، لەگەڵ گروپە چەکدارەکانی دژ بە ڕژێمی بەشار ئەسەد، له یارمەتیی سەربازو پڕچەک کردن هیچ ئەنجامی نەبوو، به‌ڵكو چه‌ك و ته‌قه‌مه‌نییه‌كانی ئه‌مریكا له‌ڕێی ئه‌م گروپانه‌وه ده‌گه‌یشته ده‌ست گروپه تیرۆریستییه‌كانی وه‌ك داعش و به‌ره‌ی نوسره. بۆ نموونە، سوپای سوریا ئازاد کە بە بەڵگە سەلمێنرا هاوکارییەکانیان کەوتە دەست گروپە تیرۆریستیەکان. ئه‌وه تەنیا شەڕڤانان بوون توانیان بە پاڵەوانێتی بێوێنە لە بەرەکانی جەنگدا یارمەتی نێودەوڵەتی بە ئامانجی شەڕی دژ بە تیرۆر بەکاربهێنن و نەگاتە دەست تیرۆریستان. بە پێچەوانەی گروپەکانی دیکە. هه‌ر له‌به‌ر ئه‌مه‌ش ئەمریکا بژاردەی نەماو ناچار بوو بۆ رووبەڕووبوونەوەی تیرۆر تەنیا مامەڵە لەگەڵ یەپەگەو یەپەژەو دواتر هێزەکانی سوریای دیموکرات بکات.\n* ئەم وتارە تایبەت بۆ ڕۆژنامەی "زەمەن" نوسراوە


یاریزانانی ئەرسیناڵ دەبێتە شەڕیان – Politic Press\nلەم كاتەدا یاری نێوان هەردوو یانەكانی فۆڵهام و ئەرسیناڵ دوو یانەی شاری لەندەن بەڕێوە دەچێت لە دەستپێكی وەرزی نوێی خولی پریمەرلیگدا و یارییەكە لە گێمی دووەمی دایە و تۆپچییەكان كە میوانی یانەكەی هاوشاریانن بە سێ گۆڵ لە پێشەوەن بەرامبەر بە سفر بۆ فۆڵهامی خاوەن یاریگا.\nكەناڵی BT Sport بڵاوی كردەوە: پێش بەڕێوەچوونی یارییەكە لە كاتی خۆ گەرم كردنی یاریزانەكاندا دووان لە یاریزانانی ئەرسیناڵ دەبێتە دەنگە دەنگیان و دواتر دەبێتە شەڕی دەستەو یەخە، بەڵام هاوڕێكانیان دەكەونە نێوانیانەوە و كۆتایی بە دۆخەكە دەنێنن.\nكەناڵەكە ئەوەشی ئاشكرا كردووە كە شەڕەكە لە نێوان هەردوو یاریزانان دانی سیبایۆس و ئیدوارد نیكیتا بووە كاتێك لە سەر تۆپ بە توندی بەریەك كەوتوون دواتر جارێكی تریش داویانەتەوە بە یەكدا ئیدی بۆتە شەڕیان و یاریزانەكانی هاوڕێیان لە یەكیان كردوونەتەوە ئەمەش وای لە ئارتێتای ڕاهێنەر كردووە هەردووكیان سزا بدات.\nسیتی گریزمانی دەوێت\nئه‌نته‌رو یوڤی پاڵێوراو نین بۆ بردنه‌وه‌ی نازناوه‌كه\nمۆرینهۆ كۆڵ نادات و نازناوه‌كه‌ی ده‌وێت


ئەمریکا کوردی بۆچیە لە عێراق؟\nگەر ئەدەبیاتی پەیوەندی نێوان ئەمریکا و کورد لە عێراق بخوێنینەوە، هێندە دیدی ستراتیژیمان دەست ناکەوێت، ئەوەندەی کە چیرۆکی نزیکبوونەوە و دوورکەوتنەوە و دۆستایەتی و خیانەتمان بۆ دەگێڕنەوە. ئەم گێڕانەوە، رۆستەمی زاڵیە، لای کورد دڵگیرە، بەڵام بە کەمی ئەگینا کار لە سەر ئەوە نەکراوە کە چۆن دیدی ستراتیژی لێوە بە دەست بهێنرێت.\nئێمە بە ڕامان لەم مێژوە هەوڵئەدەین لەوە ڕابمێنین کە ئایا ئەو فۆرمەلە ستراتیژیە چیە کە ئەم دوانە پێکەوە دەبەستێت. دەکرێت ئەم فۆرمەلە بەمجۆرەبێت: عێراق بۆ ئەمریکا و رۆژئاوا وڵاتێکی گرنگە، لە ڕووی جوگرافیا، سامان، و ڕۆڵ. هەروەها بوونی، لای ئەمریکی و ئەوروپیەکان وەها دەبینرێت، کە رێگرە لە تێکچوون و دروستبوونی ململانێی چەند دەیەیی لە ناوچەکە. بەڵام ئەم عێراقە نا سەقامگیرە و مێژووی پڕیەتی لە کودەتا و دیکتاتۆر و شەڕی ناوخۆ و شەڕی ئیقلیمی. بەم پێیە عێراق وڵاتێکە گرنگ بەڵام نا سەقامگیر و هەمیشە لە کەناری وەرچەرخان.\nئەم دوانەی گرنگی و ناسەقامگیری وەهای کردوە کە کورد ڕۆڵێکی بۆ دروستبێت لە لایەن ئەمریکاییەکانەوە لە عێراقدا، ئەویش ڕۆڵی ئامرازی لاوازکەر و فشارکەر لە کاتی تایبەتدا و بەهێزکەر و بونیادنەر لە کاتی تردا ، کاتێک کە عێراق لە دەرەوەی بەرژەوەندەییەکانی ڕۆژئاوادایە. ئەم جۆرە پەیوەندەیە چیمان پێدەڵێت:\nیەکەم، دەبێت کوردستان لە ناو عێراقدا بێت، چونکە ڕۆژئاوا پێویستی پێیەتی بۆ ئیدارەدانی عێراق.\nدووەم، کوردستان دەبێت پەیوەندی لە گەڵ ناوەندا لە سەر بنەمای جۆری سیستەمی حوکمی ناوەند بێت بە پەیوەست بە دیدی ڕۆژئاواوە. بەو مانایە ئەوە جۆری حکومەتی بەغدا و پەیوەندەیە لە گەڵ ڕۆژئاوادایە کە داڕێژەری جۆری پەیوەندی نێوان هەرێم و بەغدایە.\nسێیەم، لەم ڕوانگەیەوە کورد هێز یان ئامرازێکی هاوسەنگکەرە لە ناو عێراقدا، بەبێ گوێدانە سروشتی کێشەکەی خۆی. بەڵام بە بەکارهێنانی کێشەکەی خۆی. بەو مانایە کێشەی کورد بەکاردەهێنرێت بۆ ئامانجی جیاواز لە خواست و سروشتی کێشەکە خۆی.\nچوارهەم، ئەم جۆرە پەیوەندیە زۆربەی کات پەیوەندی گرژیە، چونکە کاتێک بەغدا ناتەبایە لە گەڵ ڕۆژئاوادا، ڕۆژئاوا لە گەڵ کورددا تەبایە، کاتێک بەغدا تەبایە لە گەڵ ڕۆژئاوادا کورد دەبێت خواستەکانی خۆی لە بیربکات و ببێتە بەشێک لە پرۆژەی ڕۆژئاوا، بە ئاستێک کوشتنی کورد لە لایەن بەغداوە چاوپۆشی و نکوڵی لێدەکرێت.\nئەگەر ئەمانە هەموو لە دیدێکی ستراتیژیدا دابڕێژین ئەوا دەڵێین: ئەمریکا دەیەوێت کورد لە هەناوی عێراقدا بێت و جۆری پەیوەندیەکەی پەیوەستە بە جۆری رژێمی بەغدا، لە پەیوەست بە ڕۆژئاواوە. ئەمە سنور و جۆری پەیوەندی و ئاستی پەیوەندی دادەڕێژێت. ئەگەر کورد ئەمەی لا ڕوون بێت ئەوا دەزانێت سنوری مانۆڕی کوێیە، هەتا کوێ دەتوانێت مناوەرە بکات و چی پێ ڕەوا دەبینرێت وچی پێ ڕەوا نابینرێت و چۆن کاری بۆ بکات، لە چ کاتێکدا.\nچۆن ئەم دیدە لە ڕووداوەکانی ئەم دواییەدا ڕەنگی دایەوە:\nوەک بە ڕوونی لە خیتابی ئەمریکیدا بینیمان کە کات و تیرەتۆری عێراق گرنگ بوو. بەم پێیە؛\nهەرێمی کوردستان رێگەپێدراوبوو کە بوونی هەبێت، هێزی هەبێت، توانای هەبێت، بەڵام لە هەناوی عێراقدا. کاتێک هەوڵدرا کە کورد بچێتە دەرەوە لە عێراق ئەوا، گۆڕانکاری بە سەر ڕۆڵ و پێگەیدا دەهێنا بۆ ئەمریکا وەک هێزێکی کۆنترۆڵکەری عێراق، بۆیە ئەمریکا ئەمەی وەک مەترسی دەبینی لە گەڵ هۆکاری تردا، کە خۆی لەوەدا دەبینێتەوە، ئەگەر عێراق ئیدارە بدرێت ئەوا ناوچەکە (مەبەستم ڕۆژهەڵاتی ناوەڕاست بە گشتی) ئیدارە دەدرێت. چونکە وەک لە هاتنی ئەمریکا بۆ عێراق بۆ دەستپێکردنی پرۆژەی ڕۆژهەڵاتی ناوەڕاستی نوێ دەردەکەوێت کە عێراق پێگەیەکی ستراتیژی هەیە لە ڕووی بوونی سامان و پێگەی جیوپۆلەتیکیەوە، بۆ ئیدارەدانی ناوچەکە.\nئێستا ئەمریکا بانگەشەی هەرێمیکی بەهێز و عێراقێکی بەهێز دەکات. ئەمە لە خەسڵەتی بونیادی عێراقدا مەحاڵە. چونکە جێبونەوەی دوو بەهێز لە هەناو یەک تیرەتۆریدا دژ بە بنەماکانی دەوڵەتی وێستڤیلیاییە. بەڵام لە هەناو ئەو چوارچێوەیەدا بیربکەینەوە کە لە سەرەوە دامان ڕشت ئەوا پێمان دەڵێت، ئەمریکا نایەوێت کورد لاوازبێت، چونکە دڵنیانیە لە چارەنوسی عێراق، نایەوێت کورد هێندە بەهێزبێت کە عێراق کۆتایی پێبهێنێت چونکە پێویستی بە عێراقە.\nسەرجەم وتارەکانی د. سه‌ردار عه‌زیز\nپارتی و مەکگۆرک...\nدانا غاز و هەرێم: چەند سەرنجێك...\nئێران و تورکیا و کورد...\nلە ناوچەکەدا چی دەگوزەرێت؟...\nئەمریكاو توركیاو كورد...\nئیمەیڵەکەی ئاشتی و دۆخی هەرێم...\nیاسای حەشدی شەعبی...\nساڵڕۆژی پەکخستنی پەرلەمان...\nڕامان له ٣١ ئاب...\nپۆست به‌ره‌ی کوردستانی...\nمارکس و په‌راوێزبوونی سلێمانی...\nکۆبانێ: بۆچی رێگه ده‌درێت ئه‌و شاره بکه...\nئایا دیموکراسی کۆتایی هات له هه‌رێمی کور...\nپوخته‌ی سیاسه‌تی ده‌ره‌وه‌ی ئه‌مریکا...\nچۆن به‌رگری بکه‌ین؟...\nدیکتاتۆر و رووداو و رووتبوونه‌وه...\nله تورکیا چی ده‌گوزه‌رێت؟...\nئه‌فسه‌ره سکۆتله‌ندیه‌كه وه‌ك نوێنه‌ری ک...\nقه‌یرانی سه‌رۆکایه‌تی هه‌رێم: ره‌هه‌ندی ...\nرۆژی ئازادی رۆژنامه‌گه‌ریه له جیهاندا...


یاساى چاکسازى خانەنشینى یان دەولەمەند کردنى پەرلەمانتاران.\nکاتێک کە پرۆژە یاساى (چاکسازى خانەنشینى و موچە ودەرماڵە و بەخشین ئیمتیازاتەکان) چووە پەرلەمان هەموومان ئومێدێکمان بۆ درسوت بوو کە ئەم پرۆژەیە ئەتوانێت کۆتاى بە ناعەدالەتى لە پرسى موچە و خانەنشینى پلە باڵاکان بیەنێت بە و پێیەى کە موچەى ئەندام پەرلەمان کەم دەکرێتەوە وموچەى خانە نشینى فەرمانبەرى ئاساى زیاد دەکرێت و هەروەها بۆپلە باڵاکان مەرجى تەمەن و خزمەت دادەنرێت مەبەستى خانەنشین بوونیان.\nلەپاڵ ئەوەى کە مەرجى تەمەن و خزمەت بۆ خانەنشینى پەرلەمانتاران دانەنرا کە ئەمە لەخزمەتى پەلەمانتاراندایە وەک چینێکى باڵا موچەى خانەنشینى فەرمانبەرێکى ئاسایش لە 300 هەزارەوە دەست پێدەکات کە ئەمەش پارەیەکى زۆر کەمە بە بەراورد بەموچەى خانەنشینى پەرلەمانتارێک کە سەرو 4 ملیۆن دینار دەبێت.\nبۆچى پرۆژە یاساى چاکسازى ئامادەکرا ؟\nدواى چەندین ساڵ لە بەردەوامى قەیرانەکان لە هەرێمى کوردستان حکومەتى هەرێم هەستا بە ئامادەکردنى پرۆژەیاساى چاکسازى لە خانەنشینى و موچە ودەرماڵە و بەخشین ئیمتیازاتەکانى و لە 3/1/2018 ئاراستەى پەرلەمانى هەرێمى کوردستانى کرد.\nئامادە کردنى ئەم پرۆژە چاکسازییە لەلایەک حکومەتەوە لە ژێر فشارى شەقام و میدیاى ئازادا بوو چونکە چەندین دەیە بوو بەبەردەوامى رەخنەى توندیان لەوە دەگرت کە خانە نشینى ناعەدالەتى گەورەى تیادا و سیستمى موچەى ئەم هەرێمە پرەلە هەلەو کەمو کورتى.\nئەکرێت ئاماژەش بەوە بدەین لەپاڵ فشارى شەقام و میدیاى ئازاد حکومەتى هەرێمى کوردستان لە ناردنى بودجە لەلایەن بەغدادەوە بێئومێد بوو وەک هەوڵێک بۆ کەمکردنەوەى بەهەدەردانى ئەو پارە زۆرەى کە ساڵانە بە ناعەدالەتى دابەش دەکرێت حکومەت ئەم پرۆژەیەى ئامادە کرد بەخەونى گەرانەوەى هەندێک پارە بۆ داهاتى حکومەت و کەمکردنەوى کێشە داراى و ئابوریەکانى.\nلایەنە باش و خراپەکانى ئەم یاسایە چیە؟\nیەکێک لە جیاوازییەکانى ئەم یاسایە لەگەڵ یاساکانى ترى پەرلەمانى هەرێمى کوردستان کە دەرى کردووە بریتیە لەوەى لەپاڵ ئەوەى ئەم یاسایە لایەنى خراپى هەیە کە خۆى لەنادادپەروەرى لەجیاوازى موچەى خانەنشینى فەرمانبەرێکى ئاسای و پەرلەمانتارێک دەبینێتەوە لایەنى باشیشى هەیە کە خۆى لەکەمکردنەوەى خانەنشینى نایاساى و حیزبى دەبینێتەوە.\nلەناداد پەروەریەکانى ئەم یاسایە بریتیە لە موچەى خانەنشینى ئەندام پەرلەمانەکان کە بەتەنها 4 ساڵ خزمەتى بە بێ رەچاوکردنى تەمەن و خزمەتى پێشووتر دەتوانێت 4 ملوێن دینار مانگانە وەک خانەنشینی وەر بگرێت بەڵام فەرمانبەرێکى ئاسای موچەى خانە نشینیەکەى لە 300 هەزارەوە دەست پێدەکات کە ئەمە جیاوازییەکى گەورە هەیە لەنێوان ئەم دوو موچەدا و دەبێتە هۆى زیاتر زەقکردنەوەى جیاوازى چینایەتى لەهەرێمى کوردستان.\nلایەنە باشەکانى ئەم یاسایە بریتیە لەوەى ئەگەر جێبەجێبکرێت کۆتاى دێنێت بە دوو موچەیى هەروەها خانەنشینى نایاساى کە رێژەیەکى زۆرى خانە نشینەکانى هەرێمى کوردستان پێک دەیەنێت ژمارەیان کەم دەکاتەوە.\nجیاوازى ئەم یاسایە لەگەڵ سیستمى یەکگرتووى موچەو خانەنشینى بەغداد چیە؟\nسیستمى یەکگرتووى موچەو خانەنشینى کە لە حکومەتى فیدراڵ کارى پێدەکات یەکێکە لە هەرە باشترین سیستەمەکان بەو پێیەى بنەماى دادپەروەرى تیایدا جێکراوەتەوە بەتایبەتى لەبوارى خزمەت و تەمەنى پلە باڵاکان.\nبەپێى سیستمى یەکگرتووى موچەو خانەنشینى عێراق بۆ ئەوەى ئەندام پەرلەمانێک خانەنشین بێت پێویستى بە 15 ساڵ خزمەت هەیە لەگەڵ ئەوەشدا مەرجە تەمەنى لە 50 ساڵ کەمتر نەبێت .\nیاساى چاکسازى خانەنشینى و موچە ودەرماڵە و بەخشین ئیمتیازاتەکان لەهەرێمى کوردستان هیچ مەرجێکى تیادا نیە سەبارەت بە خزمەت و تەمەن بۆ ئەندام پەرلەمانى هەرێمى کوردستان بەمەبەستى خانە نشین بوون کە ئەمەش پێچەوانەى یاساى یەکگرتووى خانە نشینى بەغدایە کە مەرجى 15 ساڵ خزمەت و 50 ساڵى تەمەنى دیارى کردبوو.\nپەسەند کردنى کۆى پرۆژەیاساى چاکسازى خانەنشینى و موچە ودەرماڵە و بەخشین ئیمتیازاتەکان لە 28/2/2018 بەزۆرینەى دەنگ لەلایەن پەرلەمانى کوردستانەوە کە لەهەندێک خاڵدا پێچەوانەى سیستمى یەکگرتووى موچە و خانەنشینى حکومەتى فیدراڵیە دور نیە کەلە ئایندەدا کێشەمان بۆ دروست بکات لە پرسى پەیوەندیەکانمان لەگەڵ بەغداد چونکە بەپێى دەستورى عێراقى فیدرال نابێت یاسا و فەرمانەکانى هەرێم پێچەوانەى بەغداد بن.\nAbout جەزا ئەحمەد فارس


پەیامی پشتیوانی کۆمەڵێک لە نوسەر و چالاکوانی سیاسی و مەدەنی بۆ ڕاپەڕینی خەڵکی ئازادیخوازی عێراق … – hkkurdistan\nHome 6 ئەرشیفی بابەتەکان 6 پەیامی پشتیوانی کۆمەڵێک لە نوسەر و چالاکوانی سیاسی و مەدەنی بۆ ڕاپەڕینی خەڵکی ئازادیخوازی عێراق …\nپشتیوانی خەڵکی ڕاپەڕیو دەکەین دژ بە حکومەتی گەندەڵ و سەرکوتگەری عێراق\n1. گۆنا سعید- لندن- نوسەر و چالاکی بزوتنەوەی یەکسانی خوازی ژنان\n2. شەماڵ علی – ستۆکۆلم- چالاکی سیاسی\n3. ئاسۆکمال- لندن- نوسەر\n4. عەبدوڵا مەحمود/ سەرنووسەری بڵاوکراوەی بۆپێشەوە\n5. سەمیرە فەتحوڵا- ئۆسلۆ- کارمەند\n6. بەهار مونزیر-چالاکی بزوتنەوەی یەکسانی خوازی ژنان/ کوردستان عێراق\n7. بختيار مصطفی- رۆژنامەنوس -سلێمانی\n8. علی محمود – چالاکی سیاسی و ڕاگەیاندکار – هەولێر\n9. هیوا جەمیل – چالاکی سیاسی- کەنەدا\n10. فواد صادق – کەرکوک – چالاکی سیاسی\n11. نسان نودینیان – ڕاگەیاندکار و چالاکی سیاسی- ئەڵمانیا\n12. سمير نوري- چالاکی سیاسی – کەنەدا\n13. عەلی مەولود – چالاکی سیاسی- کوردستان\n14. رئوف افسایی – چالاکی سیاسی – لندن\n15. بەختیار موستەفا عارف – – چالاکی سیاسی – سوید\n16. حەمە غەفور ، کۆمۆنیستی کارگەری ، هۆڵەندا\n17. عەزیز شەریف – سۆشیالیست\n18. وەستا جلال – چالاکی سیاسی – کەنەدا\n19. کاوە عومەر – چالاکی سیاسی -کەنەدا\n20. میهرەبان علی ڕەسول – کارمەند – فینلەندا\n21. خديجة رشيد – پزیشک – بریتانیا\n22. ستاری چیمەنتۆ( ستار حەمە عەلی) – چالاکی سیاسی – ئەڵمانیا\n23. خەبات مەجید (كەنەدا)- – چالاکی سیاسی\n24. عبدالرحمن رسول /نووسەرو ڕۆژنامەنووس / ئەوروپا\n25. سلام عبدالله/ نووسه ر/ خانقين\n26. هيوا عمر /رۆژنامەوان/ هەولێر\n27. ئەکرەم عبدولا محمود / چالاکی سیاسی/ نەرویج\n28. شەمال رەئووف حەميد – چالاکی مەدەنی/ کەلار / کوردستان\n29. جەمال ئیبراهیم– چالاکی مەدەنی/ کەلار / کوردستان\n30. شاهۆ عەلی– چالاکی سیاسی/ کەرکوک\n31. عوسمان ئەحمەد/هەلسوراوی سیاسی کۆمۆنیزمی کرێکاری/دانمارک\n32. موفق حسین– چالاکی سیاسی/ کەرکوک\n33. جەلال ھۆرێنی -رۆژنامەنوس – کەنەدا\n34. گولزار عه لی – چالاکی بزوتنه وه ی یه کسانیخوازی ژنان – دانیمارک\n35. حسن حسێن – نووسەر- ئەڵمانیا\n36. سه رگول ئه حمه د -هـه لسوراوى بزووتنه وه ى يه كسانى خوازى ژنان / كه نه دا\n37. سالار ره شید/ نوسەر/ سویسرا\n38. شێرزاد فاتح، بەرپرسی سەنتەری بەرگری لە مافەکانی منداڵان- سوید\n39. قادر نادر – چالاکی سیاسی/ ستۆکهۆلم\n40. ڕێبوار عارف / چالاکی سیاسی ⁄ فینلاندا\n41. عمرچاوشین/ڕۆژنامەنوس / کوردستان\n42. ئاسۆ شابان، ئەنتەرناسیۆنالی سۆسیالیستی، هۆڵەندا\n43. توانا محمد نوری – چالاکوانی سیاسی ، لندن\n44. جەزا سعید / چالاکی سیاسی/ ئەمریکا\n45. ئارام عەلی / ڕاگەیاندکار/ سوید\n46. تاڤگە ئیبراهیم – شاعیرو چالا كوانی ژنان – كه نه دا\n47. هیوا ئەحمەد، هەڵسوڕاوی سیاسی ، لندن\n48. ئاراس ڕەشید حككك / کەنەدا\n49. یوسف عوسمان عەزیز/چالاکوان و ڕۆژنامە نوس /وەزارەتی تەندروستی/ کوردستان\n50. دلسۆز زەنگنە چاڵاکوان / کوردستان\n51. شه مال عادل سه ليم / ليكوله ره وى سياسى\n52. دلاوەر منزير/ چالاکی سیاسی /مالبورن اوستراليا\n53. سادق عزیز/ چالاکی سیاسی / لندن\n54. عبداللە سالح / چالاکی سیاسی / لندن\n55. لاوژە جواد محمد / چالاکی بزوتنەوەی یەکسانی خوازی ژنان / دانمارک\n56. ئاوات علی – چالاکی سیاسی – سویسرا\n57. ئازاد علی – کرێکار– کندا\n58. نەوزاد صالح – چالاکی چەپ – سوید\n59.ئاسۆ دەوڵەت / فرۆکەوان / سوید\n62.ئاکام محمد /چالاکی سیاسی/ فینلندا\n63.نادر عبدالحميد. هەلسوراوی سیاسی کۆمۆنیست و کرێکاری\n64.ئەکرەم نادر /ھەڵسوڕاوی کرێکاری/عیراق\n65.م ستار عبدارحمن/چالاکی سیاسی/ كوردستان\n66.ناجی ئەفراسیاو/ سلێمانی – وەرگێڕ\n67.مريم جميل / كندا\n68.باکۆ جەلال /سەرتاش/ئەمریکا\n69.ڕزگار صدیق ئەوڕەحمان/ ئینگلتەرا\n70.عزالدین علی منظمات المجتمع المدنی بریتانیا\n71.فريد عزيز/چالاکوان/ خانقین\n72.کاروان مرتضى/چالاکوان/ خانقین\n73.شهلا بکر/ بەریتانیا/مامۆستا /چالاکی بزوتنەوەی یەکسانی خوازی ژنان\n74.ڕازاو سعید چالاکەوانی بزوتنەوەی یەکسانی خوازی ژنان\n75.دەشنێ نەریمان/ سلێمانی/ دكتۆر\n76. عباس حسین / چالاکوان/ بەریتانیا\n77.ئارام حمەسعید / چالاکەوانی مەدەنی / بەریتانیا\n78.ایاد سعید كرێكار كندا\n79.فاروق حسێن كرێكار كندا\n80.خۆشناو سالح كرێكار كندا\n81.شلێر غریب دكتۆر چالاكوانی ژنان كندا\n82.عرفان علی . دكتۆر كندا\n83.دارا جوتیار؍ جوتیار/نەرویج\n84.مەریوان زەندی/چالاکوانی سیاسی و پ.م دێرین/کوردستان\n85.رەمزییە محمد صالح / پارێزەر/ کوردستان


دڵدارەکەم داعشە لە چاپخانەیە - بنکەی روناکبیریی گەلاوێژ :: Gelawej\nدڵدارەکەم داعشە لە چاپخانەیە\nهەمەڕەنگ Sep 19, 2019\nوابڕیارە بەمزوانە رۆمانى (دڵدارەکەم داعشە) لە نوسینى رۆماننوسی میسری هاجەر عەبدولسەمەد و وەرگێڕانى نووسەر حەسەن یاسین کە لە عەرەبییەوە وەریگێڕاوەتە سەر زمانى کوردى و ئێستاکە لە چاپخانە هەموو کارەکانى تەواو بووە و لە دوو هەفتەی ئایندەدا بڵاودەکرێتەوە.\nلە بارەى رۆمانەکە نووسەر و وەرگێڕ (حەسەن یاسین) بە سایتى گەلاوێژى راگەیاند: دڵدارەکەم داعشە کە یەکەمین بەرهەمی خاتوون هاجەر عەبدولسەمەدە، رۆمانێکە باس لە کێشە کۆمەڵایەتییەکانی کۆمەڵی میسر، ستەمی کۆمەڵایەتی، کاریگەریی گروپە توندڕەوەکان و رۆڵی خراپیان لە برەوپێدانی توندوتیژی و قۆزتنەوەی کەسانی خاوەن کێشەی کۆمەڵایەتی و ناردیان بۆ نێو دۆزەخی داعش دەکا.\nهەروەک ئاماژەى بۆ ئەوەش کرد، کۆمەڵکوژیی ژنانی ئێزدی لەڕێگەی کوشتنی ژنێکی ئێزدی لەدوای داگیرکردنی شەنگال، لەنێو رۆمانەکەدا حزوری هەیە و هەوڵمداوە ئەم وەرگێڕانە ئەوەی پێوەدیارنەبێ کە ئەم بەرهەمە لەبنەڕەتدا بەزمانێکیتر نووسراوە!\nحه‌سه‌ن یاسین لە چەند دێرێکدا:\n- ناوى تەواوى: حه‌سه‌ن یاسین عه‌بدولڕه‌حمان.\n- نوسەر و وەرگێڕ\n- ساڵى 1965 لە شارى هەولێر لە دایکبووە.\n- لە ساڵى 1992 بڕوانامەى به‌کالۆریۆسى له کۆمه‌ڵناسی لە کۆلێژی ئادابى زانکۆی سه‌لاحه‌ددین بەدەستهێناوە.\n- لە ساڵى 2007 بڕوانامەى دووەمى به‌کالۆریۆسى له‌زانسته سیاسییه‌کان، لە به‌شی یاسا و سیاسه‌تى فاکه‌ڵتی زانسته مرۆڤایه‌تییه‌کانى زانکۆی سلێمانی بەدەستهێناوە.\n- لە ساڵى 2019 بڕوانامەى ماسته‌رى له به‌شی کۆمه‌ڵناسی، کۆلێجی ئادابى زانکۆی عه‌ین شه‌مس لە قاهیره بەدەستهێناوە.\n- لە مانگى 4ى 1981 تێکه‌ڵ به‌کاری سیاسیی نهێنی بووه له‌نێو چوارچێوه‌ی رێکخراوی کۆمه‌ڵه‌ی ره‌نجده‌رانی کوردستان (یه‌کێتیی نیشتمانیی کوردستان).\n- له رۆژى 17/4/1987 له‌سه‌ر کاری سیاسی له‌لایه‌ن ده‌زگای ئه‌منی هه‌ولێره‌وه بۆ ماوه‌ی ٦ مانگ گیراوه.\n- چەندین جار گیراوەو ئازار و ئەشکەنجە دراوە.\n- له ساڵی 1989 له‌هه‌ولێر به‌نهێنی رۆژنامه‌ی (ئاسۆی کرێکار)ی ده‌رکردووه.\n- له ساڵى 1995 تاکو ساڵى 2001 ئەندامی مەکتەبی راگەیاندن و ئەندامی ده‌سته‌ی نووسه‌رانی رۆژنامه‌ی (ئاڵای ئازادی) و پاشان بەڕێوەبەری رادیۆی مەرکەزی و رادیۆی سلێمانی بووه.\n- له ساڵی 1998 له‌سلێمانی یه‌که‌مین رۆژنا‌مەی ئه‌هلیی ده‌رکردووه به‌ناوی (رۆژنامه‌نووس) و سه‌رنووسه‌ری رۆژنامه‌که بووه و رۆڵیان له ره‌خنه‌گرتن له حزبه ئیسلامییه سیاسییه‌کانی هه‌رێمی کوردستان هه‌بووه.\n- له‌رادیۆ و ته‌له‌فزیۆندا کاری نووسه‌ری و هه‌واڵسازی و به‌ڕێوه‌به‌ریی کردووه.\n- له گۆڤاره‌کانی (بیروهۆشیاری) و (نۆڤین) وه‌ک نووسه‌ر و به‌ڕێوه‌به‌ری نووسین و سه‌رنووسه‌ر کاری کردووه‌و لێکۆڵینه‌وه‌ی له‌و گۆڤارانه بڵاوکردۆته‌وه.\n- له رۆژنامه‌ی (هه‌واڵ) به‌ڕێوه‌به‌ری نووسین بووه.\n- لە چەندین رۆژنامە و گۆڤار وتارى بڵاوکردۆتەوە و گۆشەى تایبەتى هەبووە لەباره‌ی کاروباری رێکخراوه ئیسلامییه توندڕه‌وکانه.\n- له ساڵى 2006 لێکۆڵینه‌وه‌یه‌کی به‌ناوی (مێژووی پێوه‌ندییه نهێنییه‌کانی نێوان ئه‌نسارولئیسلام و رێکخراوی قاعیده) بڵاوکردۆته‌وه و ساڵی ٢٠٠٦ وه‌ک کتێبیش چاپ و بڵاویکردۆته‌وه.\n- جێگری سه‌رنووسه‌ری گۆڤاری که‌لتوور بووه.\n- ئه‌ندامی ئه‌نجومه‌نی (سه‌نته‌ری لێکۆڵینه‌وه‌ی ستراتیجیی کوردستان)ه.\n- لە ساڵى 2006 تاکو ساڵى 2008 سه‌رنووسه‌ری گۆڤاری (دۆسێی ئیسلام) بووه، که گۆڤارێکی لێکۆڵینه‌وه‌یی بووه‌و بایه‌خی به ئیسلام، ئیسلامی سیاسی و سۆسیۆلۆجیی ئایین داوه.\n- ساڵى 2019 بەهاوبەشی لەگەڵ عوسمان حەمەڕەشید گورونەوە کتێبی (بەکر سدقی، گیانی نەتەوەیی و رەوتی رووداوەکان)ی عەزیز یاوەریان لە عەرەبییەوە وەرگێڕاوە.\n- ساڵى 2019 رۆمانی (دڵدارەکەم داعشە)ی خاتونی میسری هاجەر عەبدولسەمەدی لەعەرەبییەوە وەرگێراوەتە سەر زمانى کوردى.


- 1/17/2020 10:48:00 PM 2017 جار خوێندراوەتەوە\nوەزیری دەرەوەی ویلایەتە یەكگرتوەكانی ئەمریكا رایگەیاند، وڵاتەكەی سزا بەسەر ئەو كۆمپانیا چینیانەدا دەسەپێنێت كە مامەڵە و هەماهەنگیان لەگەڵ ئێراندا هەیە.\nكڕینی نەوت لە ئێران نایاساییە\nلەمیانی لێدوانێكی رادیۆییدا، مایك پۆمپیۆ،وەزیری دەرەوەی ویلایەتە یەكگرتوەكانی ئەمریكا وەڵامی پرسیارێكیدایەوە سەبارەت بە ئەگەری پابەندبونی چین بە وەستاندنی كرینی نەوت لە ئێران و وتی "ئەنجامدانی ئەو كارە و كڕینی نەوت لە ئێران نایاساییە".\nپێشێلكارییە لە یاساكانی ویلایەتە یەكگرتوەكاندا و تەواوی هەوڵی خۆمان دەدەین بۆ سەپاندنی سزاكانمان\nئاماژەی بەوەشكرد "كڕینی نەوت پێشێلكارییە لە یاساكانی ویلایەتە یەكگرتوەكاندا و تەواوی هەوڵی خۆمان دەدەین بۆ سەپاندنی سزاكانمان بەسەر هەر لایەنێكدا، كە پێشێلكاری یاساكانی ویلایەتە یەكگرتوەكانی ئەمریكا بكات".\nوتیشی "ئەگەر هەر كۆمپانیایەك یاخود دامەزراوەیەكی چینی كەلوپەل لە ئێران بكڕێت و یاساكانمان پێشێلبكات، تەواوی هەوڵەكانمان دەخەینەكار بۆ سەپاندنی سزاكانمان بەسەر سەرجەم ئەوانەی پێشێلكاری ئەنجامدەدەن".\nرێكەوتی 12ی كانونی دوەم، ستیڤن منوچین-ی وەزیری خەزێنەی ئەمریكا رایگەیاند "دەسەڵاتدارانی وڵاتەكەی لە گفتوگۆدان لەگەل بەرپرسانی چیندا، تا پەكین چیدی نەوت لە ئێران نەكڕێت"، وتیشی "واشنتن لەماوەی رابردودا سزای بەسەر ژمارەیەك كۆمپانیای چینیدا سەپاندوە، كە نەوتی ئێرانییان كریوە".


« گه‌ڕانه‌وه 1 ... 116 117 118 119 120 ... 361 داهاتوو »\nسلاوی خواتان لێ بێت ...\nچۆنن ئه‌زیزانی هاك 4 كورد ؟؟؟\nره‌نگه رۆژانه چه‌ندین جار ئه‌و دوو ووشه‌یه بكه‌ویته به‌ر چاومان بێ ئه‌وه‌ی دركی زانینی پێ بكه‌ین\nفه‌رموو كورته زانیارییه‌ك له‌سه‌ر جییاوازیان :\nزۆربه‌ی ماڵپه‌ڕوسایته جیهانیه‌کان هه‌میشه له هه‌وڵی ئه‌وه‌دان باشترین شێوازی پارێزگاری بهێننه کایه‌وه له‌م نێوه‌نده‌دا ده‌بێت ئامرازێک هه‌بێت ته‌واو دلنیایی بدات به‌و که‌سانه‌ی که به تایبه‌تی له رێگای ئینته‌رنێته‌وه سوقین ده‌که‌ن واته کاری بازرگانی و کرین و فرۆش ده‌که‌ن . وه‌ک ده‌زانین ئێستا جیهانی بازگانی ته‌قلیدی گۆراوه به جیهانی بازرگانی ئه‌لیکترۆنی وه به هۆی ئه‌وه‌ی که زۆرترین رێژه‌ی به‌کارهێنه‌ر پشت به‌م جۆره بازرگانی و کرین وفرۆشه ده‌به‌ستن هه‌ر تاکێک له ولاته پێشکه‌وتوه‌کاندا خاوه‌نی حسابی بانکی خۆیه‌تی بێگومان شێوازی مامه‌ڵه‌کردن به شێوازه ئاساییه‌که‌ی ده‌که‌ویته به‌ر مه‌ترسی دزین هه‌ر بۆ ئه‌م مه‌به‌سته ئه‌و ماڵپه‌ڕانه‌ی کاری سوقین ده‌که‌ن لایه‌نی ئه‌منیه‌تی ئه‌و بازاره ئه‌لیکترۆنیه زۆر بایه‌خی پێده‌ده‌ن و باشترین ئامرازی پارێزگاری کردن به‌کارده‌هێنن بێگومان ئه‌م سێوازه‌ش له پارێزگاری بڕی تێچونیشی ئێجگار زۆره‌و پیویسته ده‌وڵه‌ت پشتگیری بکات له‌و جۆره کاره‌دا.\nبۆ نمونه ئه‌گه‌ر ماڵپه‌ڕی بانکه ئه‌لیکترۆنیه‌کان بکه‌ینه‌وه ده‌بینین که ڕاسته‌وخۆ ئه‌و ماڵپه‌ڕه قوفڵێک له کۆتایی ناونیشانه‌که‌دا زیاد ده‌بیت وه له وانه‌یه ئه‌م قوفڵه ڕه‌نگی یان شێوه‌ی یان شوێنی له پراوسه‌رێک بۆ پراوسه‌رێکی تر بگۆرێت هاوکات سه‌ره‌تای ماڵپه‌ڕه‌که‌ش به‌م شێوه ده‌ست پیده‌کات (https// که کورت کراوه‌ی (HyperText Transport Protocol "Secure ) ه و وه (http://) کورت کراوه‌ی ( HyperText Transport Protocol ) وه‌ک ده‌بینین جیاوازیان ته‌نها وشه‌ی ( Secure ) که ئه‌وه‌ش به مانایی پارێزگاری دێت چونکه له بنه‌ڕه‌تتدا ئه‌م لاپه‌ڕه‌یه که پاڵپشتی ئه‌منیه‌تی ده‌کرێت و به‌م شێوه ئه‌منه‌تی ده‌پاریزرێت شوێنی داخڵ کردنی کارتی حسابی بانک و هه‌ر ناو و پاسۆردێکه که نابێت که‌س به‌و کۆده نهێنیه بزانێت وه‌ئه‌گه‌ر ئه‌و دوو تایبه‌ت مه‌ندیه‌ی نه‌بوو واته ڕه‌مزی قوفڵێک یان کۆتای به حه‌رفی ( s ) نه‌هاتبوو پێویسته به هیچ جۆرێک حسابی بانکی یان هه‌ر زانیاریه‌کی هه‌ستیار داخڵ نه‌کرێت وه له ئێستاشدا زۆرێک له ماڵپه‌ڕه حکومیه‌کان یاخود ئه‌و ماڵپه‌ڕانه‌ی حه‌ز به بوونی دلنیای ته‌واو ده‌که‌ن له بواری پاراستندا ئه‌م تایبه‌تمه‌ندیه زیاد ده‌که‌ن ئه‌وه‌ش له رێگای هۆسته‌ره‌که‌وه که ئه‌گه‌ر ئه‌و توانایه‌ی هه‌بێت به‌رانبه‌ر به بڕه پاره‌یه‌کی ساڵانه ئه‌م خزمه‌تگوزاریه پێشکه‌ش ده‌کات چه‌ندین جۆر له‌م خزمه‌تگوزاریه‌ش به نرخی جیاواز ئێستا له کاردایه نمونه‌ش بۆ ئه‌م جۆره ماڵه‌ڕه ئه‌لیکترۆنیانه‌ی ئێستا کاری ( Electronic banking ) ده‌که‌ن .\nبه سوپاسه‌وه وه‌رگیراوه\nده‌سته‌كانت خۆشبێت به‌رێزم\nدەست خۆش براکەم سەرکەووتوو بیت!\nزۆر سوپاس به‌رێز و خۆشه‌ویستن\nسوپاستان ده‌كه‌م ... ده‌ستی ئێوه‌ش خۆش بیت\nدەست خۆش برام به‌رده‌وام به\nباشه ان شاءالله به‌رده‌وام ده‌بم\nسوپاست ده‌كه‌م به‌رێزی\nیارمەتی لە http://www.bforex.com namo2020 1 931 03-28-2014, 12:30 AM\nوه‌ره 4 جار له عینوانی سه‌ره‌وه بنوسه http://googlegooglegooglegoogle.co PiCaSSo 6 2،770 02-10-2011, 01:38 AM\nدواین په‌یام: Tuimalik Boy\nسایتی http://hotmail.co.il ی ئیسرائیل هاک کرا brwsk007 6 1،280 06-12-2010, 01:34 AM\nدواین په‌یام: angrY young\nhttp://www.milw0rm.com/ لای ئێوه‌ش ناكرێته‌وه كاروان چۆمانی 19 4،333 08-22-2009, 11:32 PM\nدواین په‌یام: AnGrY MaN


ANF | ژنانی رۆژهەڵات پشتیوانییان لە کەمپەینی "١٠٠ هۆکار" کرد\nژنانی رۆژهەڵاتی کوردستان پشتیوانییان لە کەمپەینی "١٠٠ هۆکار بۆ دادگایکردنی دیکتاتۆر" کرد.\nشه‌ممه, 16 Jan 2021, 07:42\nژنانی چالاکوانی رۆژهەڵاتی کوردستان لە باشووری کوردستان بەر ێکخستنی چالاکییەک پشتیوانیان لە کەمپەینی "١٠٠ هۆکار بۆ دادگایکردنی دیکتاتۆر" کرد و گوشارەکانی رژێمەکانی ئێران و تورکیایان لە سەر ژنان ئیدانە کرد.\nکەمپەینی "١٠٠ هۆکار بۆ دادگایکردنی دیکتاتۆر" لە ٢٥ی تشرینی دووەمی ٢٠٢٠ لەلایەن ژنانەوە بۆ داگایکردنی ئەردۆغان دەستیپێکردووە. ژنانی چالاکوانی رۆژهەڵاتی کوردستان لە باشووری کوردستان بە رێکخستنی چالاکییەک پشتیوانییان لە کەمپەینەکە کرد. لە چالاکییەکەدا راگەیاندراویش خوێندرایەوە.\nراگەیاندراوەکە لەلایەن فاتمە سەقزییەوە خوێندراوە و تیایدا هاتبوو، "ئێمە وەک بەشێک لە ژنانی چالاکوانی رۆژهەڵاتی کوردستان دەنگی خۆمان دەخەینە پاڵ کەمپەینی"١٠٠ هۆکار بۆ دادگایکردنی دیکتاتۆر". ئێە پشتیوانی لە چالاکیی مانگرتنی زیندانیانی سیاسی لە زیندانەکانی باکووری کوردستان بۆ کۆتایهێنان بە گۆشەگیریی سەر رێبەر ئاپۆ دەکەین. هەروەها لە کەسایەتیی لەیلا گیوڤەن دا، کە لە باکووری کوردستان پێشەنگایەتیی تێکۆشانی ئازادیخوازی دەکات، سڵاو لە هەموو خەبات و تێکۆشانی ژنان دەکەین".\nلە راگەیاندراوەکەدا ئاماژە بەوەشکرابوو، لە رۆژهەڵاتی کوردستان هێرشەکانی سەر چالاکوانانی سیاسی و مەدەنیی نیگەرانیی قوڵی بۆ دروستکردون، کە لەم رۆژانەى دوایدا رژێمی ئێران دەستیکردووە بە دەستگیرکردن و رفاندنی چالاکوانان و ژینگەپارێزان و ئەوەش بە ئامانجی بێدەنگکردنی دەنگی ناڕەزایی و ئازادیخوازیی لە ناوخۆی وڵاتدا ئەنجام دەدات.\nلە راگەیاندراوەکەدا باسی ئەوەشکرابوو، داوا لە هەموو ژنانی کوردستان و هەرێم دەکەین، کە یەکگرتووانە بە بەرفراوانکردنی چالاکییەکان لە دژی سیاسەتی لەناوبردن و کۆیلەکردن بوەستنەوە و هێزی خۆیان بۆ ژیانێکی ئازاد بخەنە کار.


عیماد عەلی: کێ قازانج دەکات لەوەی هەولێر وەک مۆڵگەی بەعسیەکان بەکاربێت؟ – WTARIKURD\nعیماد عەلی: کێ قازانج دەکات لەوەی هەولێر وەک مۆڵگەی بەعسیەکان بەکاربێت؟\nوادیارە تاوەکو ئەمرۆش سەرکردایەتی کورد لەسەر هەمان ریتمی ململانێی پێش روخانی سەدام دەرۆن و بەقەد زەرەیەک گۆرانکاریە سیاسیە نێوخۆیی و دەرەکیە ناوچەیی و جیهانیەکەی کانی نەخوێندۆتەوە و، کارلێکی هاوکێشە هەمەجۆرەکانی ناوخۆی عیراق و ناوچەکە و جیهانی بە چاوی نەوەتەکانەوە تەماشا دەکات و لە هەموو تێروانینەکانیدا تەنانەت لەگەڵ نێوخۆی خۆشیاندا، بە میتۆدی ئەگەر دۆستم نەبیت دوژمنی باباکوشتەمی یاری دەکات، کە ئەمە لە هیچ کونجێکی حیهاندا باوی نەماوە.\nوەک چۆن یەکێتی دەست تێکەڵاوی لەگەڵ ئیران لەوکاتەدا گەیاندە ئاستێکی خەتەرناک، ئاوها و بەزیادەوە تاوکو راکێشانی دەبابەی بەعس پارتی خۆی حزاندە باوەشی وبەعس و 31 ی ئابی ئەنجامدا. ئەمەش نیشانەی چەقبەستویی عەقڵی سیاسی سەرکردایەتی کوردبوو لەوکاتەدا کە شەرم نەکردن لە براکوژی هاتە ئاراوە و هەر بەو عەقڵیەتەوە پێشهات و هاوکێشەی نوێ وەک خۆی ناخوێنێتەوە و هەمیشە لە پاش رووداوەکانەوە دەروات و لە پاش روودانیشی نازانێت چۆن ممەڵەی لەگەڵدا بکات نەک پێشبینیی بکات و پلانی پێشوەختەی بۆ هەبێت.\nلەم روانگەیەوە بۆمان دەردەکەوێت کە سەرکردایەتی کورد تا ئێستاش بەهەمان ئاواز دەخوێنێت و تەنانەت لە پەیوەندیە سیاسیەکانیدا بە پیلانی هەواڵگریانە دەجوڵێتەوە و پەیوەندی ژێربەژێری گوماناوی بەرێدەکات و بە بیرو بۆچونی شەخسی و تاکە حزبی و ئەڵقەیەکی تەسکی نێو سەرکردایەتی باڵا مامەڵە لەمەر بابەتە نهێنیە خەتەرناکەکانی ناوچەکەدا دەکات، بێ ئەوەی گوێ لە هاتو نەهاتی چارەنوسی میلەتەکەمان بگرێت و، ئەوەتا بە شێوەیەکی ئاشکرا و بێ گوێدانە هیچ کاردانەوە و هەڵوێستی لایەنە نەیارەکانیان چالاکیە سیاسی و هەواڵگریە جێگومانەکانی بەعسیەکان لە هەولێر لەوپەری چوستو چالاکیدا بەرێوەدەچێت و بە پیرۆزکردنی پارتیش وەک تاکە دەسەڵاتی رەهای دەسترۆیشتۆی ئەو پارێزگایە بە رۆژی روناک پلان دادەرێژن. خەڵکیش حەقی خۆیەتی بپرسێت، قازانج و زیانی ئەم هەڵوێستەی پارتی لەکوێدایە و بۆ ئەم کارە دەکات.\nبێگومان تاکە قازانجی بچوک لە گۆشەی حزبایەتی تەسکەوەیە، کە ئەویش پەیوەندی پارتی بە میحوەرەکەی خۆیەوە و بۆ رازیکردنی تورکیا و سعودیە و ولاتانی کەنداو و مامەڵە تێکەئاڵاوە بازرگانی و ئابوریەکانیانە، بۆیە بە ئاسانی و کەلیلیەوە فەرشی بۆ داخستون. ئەگینا، ئەگەر لە روانگەی هاوکیشە ستراتیجیەکانی ناوچەکە و پێویستی رێکخستنی پەیوەندیەکان بێت، دەبێت بە شێوەیەک کە گومان لای هیچ لایەک دروست نەبێت و لە پێشەوەی هەموانیش لایەنە کوردیە نێوخۆییەکان ووڵاتانی میحوەرەکەی تر و، بە تایبەتی و ئێران و شیعەکانی عیراق. لەبەر ئەوەی هەمان باش جەزانن کە ئەمە دەردانی سەلبی گەورەی خۆی دەبێت بۆ قۆناغی پاش کۆتاییهاتنی داعش و چۆڵبونی مەیدانەکە بۆ تەوەرەکەی تر و ئەگەری زاڵبونی دەسەڵاتی شیعە لە عیراقدا. ئەمەش جگە لە زیان بۆ کۆی پرسی کورد و چارەنوسەکەی هیچی تری لێ ناکەوێتەوە . ئەوەی جێگەی مەترسیە، کە زۆرینە لەو باوەرەدایە کە ئەم جموجوڵانە وەک فەرمانێکی باڵای دەرەکی بەسەر پارتیدا سەپێنراوە و لە دەرئەنجامی ئەو هەموو خاڵە لاوازەی ئیرادەی خۆی لەدەست داوە، وە ک چۆن لەلایەنی ئابوریەوە خۆی خزاندۆتە نێو بەرژەوەندیەکانی تورکیا وڵاتانی کەنداو و ناتوانێت لە هیچ هەناگاوێکی خۆی پاشەکشە بکات هەرچەند رۆژانە قەیرانەکە ئاڵۆزتر و قوڵتر بێتەوە و نەتوانێت بە ئاسانی لێی دەبچێت . بۆیە هیوادارم لە دوارۆژدا پارتی و دەسەڵاتە سەرکێشەکەی بە تەواوەتی نەچێتە ژێر رکێفی بەرژەوەندیەکانی لایەنەکانی میحوەرەکەی خۆی و کوردستانی باشور دابەشی دوو نەبێت لەدەرئەنجامدا، نەک ئەو ئیدیعایەی کە گوایە سەربەخۆیی رادەگەیەنن\nبەڵێ، ئەم چالاکیانە وا بەم شێوەیە بە ئاسانی و ئاسایی تەماشای دەکەیت، وەک خاڵێکی لاواز لەسەرت تۆمار دەکرێت و نەک هەر بۆ خۆت وەک سەرکردە و حزب بەڵکو لەو لایەنیشەوە کە تۆ دەڵێیت رێگەی سەربەخۆیی لە بەغداوە تێدەپەرێت، بۆ گفتوگۆیەکی چروپر و عاقڵانی نەک هەر رێگر دەبێت و قازانج ناکەیت بەڵکو زیانێکی گەورەش دەکەیت. بۆیە نەک هەر لە رووی ئەخلاقیەوە کە نابێت بەهیچ شێوەیەک رێگە بەوانە بدەیت کە تادوێنی کیمیاباران و ئەنفالیان کردین جموجوڵی سیاسی بکەن بەڵکو لە رووی هاوکێشەکان و لە دەرئەنجامە خەتەرناکەکەی پاش داعش بە زیان بو گەلی کوردستان دەگەرێتەوە و دابەشبونی زیاتر روودەدات و زەرەر لە یەکبون و یەکێتی نێوخۆی کوردستان دەدات و لەدەرئەنجامی خۆفەرزکردنی بەرژەوەندیەکانی لایەنەکانی تر لەم قۆناغەدا دوور کەوتنەوەی زیاتری لێدەکەوێتەوە.\nهێمن خۆشناو: بەفری رەش!